02016R0794 — HR — 28.06.2022 — 001.001

Ovaj je tekst namijenjen isključivo dokumentiranju i nema pravni učinak. Institucije Unije nisu odgovorne za njegov sadržaj. Vjerodostojne inačice relevantnih akata, uključujući njihove preambule, one su koje su objavljene u Službenom listu Europske unije i dostupne u EUR-Lexu. Tim službenim tekstovima može se izravno pristupiti putem poveznica sadržanih u ovom dokumentu.

Koju je izmijenila:









▼B

UREDBA (EU) 2016/794 EUROPSKOG PARLAMENTA I VIJEĆA

od 11. svibnja 2016.

o Agenciji Europske unije za suradnju tijela za izvršavanje zakonodavstva (Europol) te zamjeni i stavljanju izvan snage odluka Vijeća 2009/371/PUP, 2009/934/PUP, 2009/935/PUP, 2009/936/PUP i 2009/968/PUP







POGLAVLJE I.

OPĆE ODREDBE, CILJEVI I ZADAĆE EUROPOLA

Članak 1.

Osnivanje Agencije Europske unije za suradnju tijela za izvršavanje zakonodavstva

1. Osniva se Agencija Europske unije za suradnju tijela za izvršavanje zakonodavstva (Europol) s ciljem pružanja potpore suradnji među tijelima za izvršavanje zakonodavstva u Uniji.

2. Europol osnovan ovom Uredbom zamjenjuje i nasljeđuje Europol osnovan Odlukom 2009/371/PUP.

Članak 2.

Definicije

Za potrebe ove Uredbe:

(a) „nadležna tijela država članica” sva su policijska tijela i druge službe za izvršavanje zakonodavstva koje postoje u državama članicama, a koje su prema nacionalnom zakonodavstvu odgovorne za sprečavanje i suzbijanje kaznenih djela. Nadležna tijela ujedno obuhvaćaju ostala javna tijela koja postoje u državama članicama, a koja su prema nacionalnom zakonodavstvu odgovorna za sprečavanje i suzbijanje kaznenih djela u nadležnosti Europola;

(b) „strateška analiza” znači sve metode i tehnike pomoću kojih se informacije prikupljaju, pohranjuju, obrađuju i procjenjuju s ciljem pružanja potpore i razvoja kaznene politike koja doprinosi učinkovitom i djelotvornom sprečavanju i suzbijanju kriminaliteta;

(c) „operativna analiza” znači sve metode i tehnike pomoću kojih se informacije prikupljaju, pohranjuju, obrađuju i procjenjuju s ciljem pružanja potpore kriminalističkim istragama;

(d) „tijela Unije” znači institucije, tijela, misije, uredi i agencije osnovane UEU-om i UFEU-om ili na temelju njih;

(e) „međunarodna organizacija” znači organizacija i njezina podređena tijela uređena međunarodnim javnim pravom ili bilo koje drugo tijelo koje su sporazumom ili na temelju sporazuma osnovale dvije ili više zemalja;

(f) „privatne strane” znači subjekti i tijela osnovana u skladu s pravom države članice ili treće zemlje, osobito trgovačka društva i poduzeća, poslovna udruženja, neprofitne organizacije i druge pravne osobe koje nisu obuhvaćene točkom (e);

(g) „privatne osobe” znači sve fizičke osobe;

▼M1 —————

▼B

(l) „primatelj” znači fizička ili pravna osoba, tijelo javne vlasti, agencija ili bilo koje drugo tijelo kojemu se priopćavaju podaci, bilo da jest ili nije treća strana;

▼M1 —————

▼M1

(p) ,administrativni osobni podaci’ znači osobni podaci koje obrađuje Europol, osim operativnih osobnih podataka;

▼M1

(q) ,istražni podaci’ znači podaci koje su država članica, Ured europskog javnog tužitelja (,EPPO’) osnovan Uredbom Vijeća (EU) 2017/1939 ( 1 ), Eurojust ili treća zemlja ovlašteni obrađivati u kaznenoj istrazi koja je u tijeku i koja se odnosi na jednu ili više država članica, u skladu s postupovnim zahtjevima i zaštitnim mjerama primjenjivima na temelju prava Unije ili nacionalnog prava, koje su država članica, EPPO, Eurojust ili treća zemlja pružili Europolu radi potpore u takvoj kaznenoj istrazi koja je u tijeku te koji sadržavaju osobne podatke koji se ne odnose na kategorije ispitanika navedene u Prilogu II.;

(r) „teroristički sadržaj” znači teroristički sadržaj kako je definiran u članku 2. točki 7. Uredbe (EU) 2021/784 Europskog parlamenta i Vijeća ( 2 );

(s) „internetski materijal koji sadržava seksualno zlostavljanje djece” znači internetski materijal koji predstavlja dječju pornografiju kako je definirana u članku 2. točki (c) Direktive 2011/93/EU Europskog parlamenta i Vijeća ( 3 ) ili pornografsku predstavu kako je definirana u članku 2. točki (e) te direktive;

(t) „krizna situacija na internetu” znači širenje internetskog sadržaja koji proizlazi iz aktualnog ili nedavnog događaja u stvarnom svijetu u kojem se prikazuju napadi na život ili tjelesni integriteti ili poziva na neposredne napade na život ili tjelesni integriteti te koji ima za cilj ili je njegov učinak ozbiljno zastrašivanje stanovništva, pod uvjetom da postoji poveznica ili opravdana sumnja na poveznicu s terorizmom ili nasilnim ekstremizmom te da se očekuju eksponencijalno umnožavanje i naglo širenje tog sadržaja putem više internetskih usluga;

(u) „kategorija prijenosâ osobnih podataka” znači skupina prijenosa osobnih podataka u kojoj se podaci odnose na istu određenu situaciju i u kojoj se prijenosi sastoje od istih kategorija osobnih podataka i istih kategorija ispitanika;

(v) „istraživački i inovacijski projekti” znači projekti koji se odnose na pitanja obuhvaćena ovom Uredbom za razvoj, samoučenje, ispitivanje i potvrdu algoritama za razvoj posebnih alata i drugih posebnih istraživačkih i inovacijskih projekata relevantnih za postizanje ciljeva Europola.

▼B

Članak 3.

Ciljevi

1. Europol podupire i jača djelovanje nadležnih tijela država članica i uzajamnu suradnju u sprečavanju i suzbijanju teškog kriminaliteta koji pogađa dvije ili više država članica, terorizma i oblika kriminaliteta koji utječu na zajednički interes obuhvaćen politikom Unije, kako su navedeni u Prilogu I.

2. Osim stavka 1., ciljevi Europola također obuhvaćaju povezana kaznena djela. Sljedeća kaznena djela smatraju se povezanim kaznenim djelima: (a) kaznena djela počinjena s ciljem pribavljanja sredstava za počinjenje djela u nadležnosti Europola; (b) kaznena djela počinjena radi omogućavanja ili počinjenja djela u nadležnosti Europola; (c) kaznena djela počinjena radi osiguranja da počinitelji djela u nadležnosti Europola ostanu nekažnjeni.

Članak 4.

Zadaće

1. Europol obavlja sljedeće zadaće kako bi ostvario ciljeve iz članka 3.: (a) prikupljanje, pohranu, obradu, analizu i razmjenu informacija, uključujući kriminalističke obavještajne podatke; (b) obavješćivanje država članica bez odgode o svim informacijama i vezama između kaznenih djela koja ih se tiču putem nacionalnih jedinica osnovanih ili imenovanih na temelju članka 7. stavka 2.; (c) koordinaciju, organizaciju i provedbu istražnih i operativnih radnji kako bi podržao i ojačao djelovanje nadležnih tijela država članica, koje se provode: i. zajedno s nadležnim tijelima država članica; ili ii. u kontekstu zajedničkih istražnih timova, u skladu s člankom 5., prema potrebi, u suradnji s s Eurojustom; (d) sudjelovanje u zajedničkim istražnim timovima kao i predlaganje njihova osnivanja u skladu s člankom 5.; (e) pružanje informacija i analitičke potpore državama članicama u vezi s većim međunarodnim događajima; (f) pripremu procjene opasnosti, strateških i operativnih analiza i izvješća o općem stanju; (g) razvoj, dijeljenje i promicanje stručnog znanja o metodama sprečavanja kriminaliteta, istražnim postupcima i tehničkim i forenzičkim metodama te savjetovanje država članica; (h) potporu prekograničnim aktivnostima razmjene informacija, operacijama i istragama država članica, kao i zajedničkim istražnim timovima, između ostalog, pružanjem operativne, tehničke i financijske potpore; ▼M1 (ha) pružanje administrativne i financijske potpore specijalnim intervencijskim jedinicama država članica iz Odluke Vijeća 2008/617/PUP ( 4 ); ▼B (i) pružanje specijalističkog osposobljavanja i pomoći državama članicama pri organizaciji osposobljavanja, uključujući pružanje financijske potpore, u okviru svojih ciljeva i u skladu s brojem zaposlenih i financijskim sredstvima koja mu stoje na raspolaganju u suradnji s Agencijom Europske unije za osposobljavanje u području izvršavanja zakonodavstva (CEPOL); ▼M1 (j) suradnju s tijelima Unije osnovanima na temelju glave V. UFEU-a, s OLAF-om i Agencijom Europske unije za kibersigurnost (ENISA), osnovanom Uredbom (EU) 2019/881 Europskog parlamenta i Vijeća ( 5 ), posebno razmjenom informacija i pružanjem analitičke potpore u područjima obuhvaćenim njihovim nadležnostima; ▼B (k) pružanje informacija i potpore strukturama EU-a za upravljanje kriznim situacijama te misijama osnovanima na temelju UEU-a u okviru ciljeva Europola određenih u članku 3.; (l) razvoj specijaliziranih stručnih centara Unije za suzbijanje određenih vrsta kriminaliteta koje potpadaju u okvir ciljeva Europola, osobito Europskog centra za kiberkriminalitet; ▼M1 (m) potporu djelovanjima država članica u vezi sa sprečavanjem i suzbijanjem vrsta kaznenih djela navedenih u Prilogu I. koja se olakšavaju, promiču ili čine putem interneta, među ostalim i: i. pružanjem pomoći nadležnim tijelima država članica, na njihov zahtjev, u odgovoru na kibernapade za koje se sumnja da su kriminalnog podrijetla; ii. suradnjom s nadležnim tijelima država članica u pogledu nalogâ za uklanjanje u skladu s člankom 14. Uredbe (EU) 2021/784; i iii. prijavama internetskog sadržaja dotičnim pružateljima internetskih usluga kako bi oni dobrovoljno razmotrili kompatibilnosti tog sadržaja s njihovim uvjetima poslovanja; ▼M1 (r) potporu državama članicama u utvrđivanju identiteta osoba čije su kriminalne aktivnosti obuhvaćene vrstama kaznenih djela navedenima u Prilogu I. i koje predstavljaju velik rizik za sigurnost; (s) olakšavanje zajedničkih koordiniranih i prioritetnih istraga u vezi s osobama iz točke (r); (t) potporu državama članicama u obradi podataka koje treće zemlje ili međunarodne organizacije pružaju Europolu o osobama umiješanima u terorizam ili u teška kaznena djela te predlaganje mogućeg unosa, od strane država članica, prema vlastitom nahođenju i podložno njihovoj provjeri i analizi tih podataka, upozorenjâ s informacijama o državljanima trećih zemalja u interesu Unije (,upozorenja s informacijama’) u Schengenski informacijski sustav (SIS), u skladu s Uredbom (EU) 2018/1862 Europskog parlamenta i Vijeća ( 6 ); (u) potporu provedbi mehanizma evaluacije i praćenja za provjeru primjene schengenske pravne stečevine na temelju Uredbe (EU) br. 1053/2013 u okviru ciljeva Europola pružanjem stručnog znanja i analiza, ako je to relevantno; (v) proaktivno praćenje istraživačkih i inovacijskih aktivnosti relevantnih za postizanje ciljeva Europola i doprinos takvim aktivnostima podupiranjem povezanih aktivnosti država članica i provedbom vlastitih istraživačkih i inovacijskih aktivnosti, među ostalim i projekata za razvoj, samoučenje, ispitivanje i potvrdu algoritama za razvoj posebnih alata za potrebe tijelâ za izvršavanje zakonodavstva, i stavljanje rezultata tih aktivnosti na raspolaganje državama članicama u skladu s člankom 67.; (w) doprinos stvaranju sinergija između istraživačkih i inovacijskih aktivnosti tijela Unije koje su relevantne za postizanje ciljeva Europola, među ostalim i putem inovacijskog centra EU-a za unutarnju sigurnost i u bliskoj suradnji s državama članicama; (x) potporu djelovanjima država članica, na njihov zahtjev, u vezi s rješavanjem kriznih situacija na internetu, posebno pružanjem privatnim stranama informacija potrebnih za utvrđivanje relevantnog internetskog sadržaja; (y) potporu djelovanjima država članica u vezi s borbom protiv širenja, na internetu, internetskog materijala koji sadržava seksualno zlostavljanje djece; (z) suradnju, u skladu s člankom 12. Direktive (EU) 2019/1153 Europskog parlamenta i Vijeća ( 7 ), s financijsko-obavještajnim jedinicama (FOJ-evi) uspostavljenima na temelju Direktive (EU) 2015/849 Europskog parlamenta i Vijeća ( 8 ), putem relevantne nacionalne jedinice Europola ili, ako to dopušta relevantna država članica, izravnim kontaktom s FOJ-evima, posebno razmjenom informacija i pružanjem analiza državama članicama radi potpore u prekograničnim istragama aktivnosti pranja novca transnacionalnih kriminalnih organizacija i financiranja terorizma;

Kako bi država članica u roku od 12 mjeseci nakon što je Europol predložio mogući unos upozorenja s informacijama iz prvog podstavka točke (t) obavijestila druge države članice i Europol o ishodu provjere i analize podataka i o tome je li upozorenje uneseno u SIS, uspostavlja se mehanizam periodičnog izvješćivanja.

Države članice obavješćuju Europol o svim upozorenjima s informacijama unesenima u SIS i o svakom pogotku u vezi s takvim upozorenjima s informacijama te putem Europola mogu o pogotcima u vezi s takvim upozorenjima s informacijama obavijestiti treću zemlju ili međunarodnu organizaciju koja je pružila podatke koji su doveli do unosa upozorenja s informacijama, u skladu s postupkom utvrđenim u Uredbi (EU) 2018/1862.

▼B

2. ►M1 ◄ Europol pruža strateške analize i procjene opasnosti radi pružanja pomoći Vijeću i Komisiji pri utvrđivanju strateških i operativnih prioriteta Unije u borbi protiv kriminaliteta.Europol pomaže i u operativnoj provedbi tih prioriteta, posebno u okviru Europske multidisciplinarne platforme za borbu protiv kaznenih djela (EMPACT), među ostalim i tako što olakšava operativne i strateške aktivnosti koje vode države članice i pruža im administrativnu, logističku, financijsku i operativnu potporu.

3. ►M1 ◄ Europol pruža strateške analize i procjene opasnosti kako bi pridonio učinkovitoj i djelotvornoj uporabi sredstava dostupnih na nacionalnoj razini i razini Unije za operativne aktivnosti te podupiranju tih aktivnosti.Europol ujedno pruža analize procjene opasnosti na temelju informacija koje posjeduje o pojavama i trendovima kriminaliteta kako bi pružio potporu Komisiji i državama članicama u provedbi procjena rizika.

4. Europol djeluje kao središnji ured za suzbijanje krivotvorenja eura u skladu s Odlukom Vijeća 2005/511/PUP ( 9 ). Europol također potiče koordinaciju mjera koje nadležna tijela država članica poduzimaju u borbi protiv krivotvorenja eura ili u kontekstu zajedničkih istražnih timova, prema potrebi u suradnji s tijelima Unije i tijelima trećih zemalja.

▼M1

4.a Europol pomaže državama članicama i Komisiji u utvrđivanju ključnih tema istraživanja.

Europol pomaže Komisiji u izradi i provedbi okvirnih programa Unije za istraživačke i inovacijske aktivnosti koje su relevantne za postizanje ciljeva Europola.

Prema potrebi, Europol može širiti rezultate svojih istraživačkih i inovacijskih aktivnosti u okviru svojeg doprinosa stvaranju sinergija među istraživačkim i inovacijskim aktivnostima relevantnih tijela Unije u skladu sa stavkom 1. prvim podstavkom točkom (w).

Europol poduzima sve potrebne mjere za izbjegavanje sukoba interesa. Europol ne smije primati financijska sredstva iz pojedinog okvirnog programa Unije ako pomaže Komisiji u utvrđivanju ključnih tema istraživanja te u izradi i provedbi tog programa.

Kada osmišljava i konceptualizira istraživačke i inovacijske aktivnosti u vezi s pitanjima obuhvaćenima ovom Uredbom, Europol se može, prema potrebi, savjetovati sa Zajedničkim istraživačkim centrom Komisije.

4.b Europol podupire države članice u provjeri, u pogledu očekivanih implikacija za sigurnost, posebnih slučajeva izravnih stranih ulaganja u Uniji na temelju Uredbe (EU) 2019/452 Europskog parlamenta i Vijeća ( 10 ) koji se odnose na poduzeća koja stavljaju na raspolaganje tehnologije, uključujući softver, kojima se Europol koristi za sprečavanje i istragu kaznenih djela koja su obuhvaćena ciljevima Europola.

▼M1

5. Europol ne primjenjuje mjere prisile pri izvršavanju svojih zadaća.

Osoblje Europola može pružati operativnu potporu nadležnim tijelima država članica tijekom provođenja istražnih mjera, na njihov zahtjev i u skladu s njihovim nacionalnim pravom, posebno tako da olakšava prekograničnu razmjenu informacija, pruža forenzičku i tehničku potporu te da je prisutno tijekom provođenja tih mjera. Osoblje Europola nema ovlast za provođenje istražnih mjera.

▼M1

5.a Europol pri obavljanju svojih zadaća poštuje temeljna prava i slobode sadržane u Povelji Europske unije o temeljnim pravima (,Povelja’).

▼B







POGLAVLJE II.

SURADNJA IZMEĐU DRŽAVA ČLANICA I EUROPOLA

Članak 5.

Sudjelovanje u zajedničkim istražnim timovima

1. Osoblje Europola može sudjelovati u aktivnostima zajedničkih istražnih timova koji se bave kaznenim djelima obuhvaćenima ciljevima Europola. U sporazumu o osnivanju zajedničkog istražnog tima određuju se uvjeti koji se odnose na sudjelovanje osoblja Europola u timu, uključujući informacije o pravilima o odgovornosti.

2. Europol može, u okviru ograničenja zakonodavstava država članica u kojima djeluje zajednički istražni tim, pomagati u svim aktivnostima i razmjeni informacija sa svim članovima zajedničkog istražnoga tima.

3. Osoblje Europola koje sudjeluje u zajedničkom istražnom timu može, u skladu s ovom Uredbom, pružiti svim članovima tima potrebne informacije koje Europol obrađuje u svrhe utvrđene u članku 18. stavku 2. Europol istovremeno obavještava nacionalne jedinice država članica zastupljene u timu kao i onih država članica koje su dostavile informacije.

4. Europol može, uz pristanak i pod odgovornošću države članice koja je pružila informacije, obraditi informacije koje je primilo osoblje Europola, kao dio zajedničkog istražnog tima, u svrhe navedene u članku 18. stavku 2., pod uvjetima utvrđenima u ovoj Uredbi.

5. U slučaju kada Europol ima razloga vjerovati da bi osnivanje zajedničkog istražnoga tima istrazi dodalo vrijednost, može to predložiti dotičnim državama članicama i poduzeti mjere kako bi im pomogao osnovati zajednički istražni tim.

Članak 6.

Zahtjevi Europola za pokretanje kriminalističkih istraga

1. U određenim slučajevima kada Europol smatra da bi bilo potrebno pokrenuti kriminalističku istragu u pogledu kaznenog djela koje je u okviru njegovih ciljeva, on traži od nadležnih tijela dotičnih država članica putem nacionalnih jedinica da pokrenu, vode ili koordiniraju takvu kriminalističku istragu.

▼M1

1.a Ne dovodeći u pitanje stavak 1., ako izvršni direktor smatra da bi trebalo pokrenuti kaznenu istragu u pogledu određenog kaznenog djela koje se odnosi samo na jednu državu članicu ali utječe na zajednički interes obuhvaćen politikom Unije, izvršni direktor može nadležnim tijelima dotične države članice predložiti, putem njezine nacionalne jedinice, da pokrenu, vode ili koordiniraju takvu kaznenu istragu.

▼M1

2. Nacionalne jedinice bez nepotrebne odgode obavješćuju Europol, u pogledu svakog zahtjeva upućenog na temelju stavka 1., ili izvršnog direktora, u pogledu svakog prijedloga upućenog na temelju stavka 1.a, o odluci nadležnih tijela država članica.

▼B

3. Ako nadležna tijela dotične države članice odluče da neće udovoljiti zahtjevu Europola na temelju stavka 1., ona obavješćuju Europol o razlozima svoje odluke bez nepotrebnog odlaganja, a po mogućnosti u roku od mjesec dana od zaprimanja zahtjeva. Međutim, razloge je moguće uskratiti ako bi njihovo otkrivanje: (a) bilo u suprotnosti s osnovnim interesima sigurnosti dotične države članice; ili (b) ugrozilo napredak istrage koja je u tijeku ili sigurnost pojedinaca.

▼M1

4. Europol odmah obavješćuje Eurojust i, ako je to relevantno, EPPO o svakom zahtjevu upućenom na temelju stavaka 1., o svakom prijedlogu upućenom na temelju stavka 1.a te o svakoj odluci nadležnog tijela države članice na temelju stavka 2.

▼B

Članak 7.

Nacionalne jedinice Europola

1. Države članice i Europol međusobno surađuju pri obavljanju svojih zadaća navedenih u ovoj Uredbi.

2. Svaka država članica osniva ili imenuje nacionalnu jedinicu koja djeluje kao tijelo za vezu između Europola i nadležnih tijela država članica. Svaka država članica imenuje službenika za voditelja svoje nacionalne jedinice.

3. Svaka država članica osigurava da je njezina nacionalna jedinica prema nacionalnom pravu nadležna za ispunjavanje zadaća ovom Uredbom povjerenih nacionalnim jedinicama, a posebno da ima pristup nacionalnim podacima za izvršavanje zakonodavstva i drugim relevantnim podacima potrebnima za suradnju s Europolom.

4. Svaka država članica određuje organizaciju i osoblje nacionalne jedinice u skladu sa svojim nacionalnim pravom.

5. U skladu sa stavkom 2. nacionalna jedinica predstavlja tijelo za vezu između Europola i nadležnih tijela države članice. Ipak, u skladu s uvjetima koje utvrde države članice, uključujući prethodno uključivanje nacionalne jedinice, države članice mogu dopustiti izravne kontakte između svojih nadležnih tijela i Europola. Nacionalna jedinica istovremeno od Europola prima sve informacije razmijenjene tijekom izravnih kontakata između Europola i nadležnih tijela, osim ako nacionalna jedinica navede da ne treba primati takve informacije.

6. Svaka država članica putem svoje nacionalne jedinice ili, u skladu sa stavkom 5., putem nadležnog tijela, posebice: (a) pruža Europolu informacije nužne za ispunjenje njegovih ciljeva, uključujući informacije koje se odnose na oblike kaznenih djela čiju prevenciju ili borbu protiv kojih Unija smatra prioritetima; (b) osigurava djelotvornu komunikaciju i suradnju svih relevantnih nadležnih tijela s Europolom; (c) podiže svijest o Europolovim aktivnostima; (d) u skladu s člankom 38. stavkom 5. točkom (a), osigurava usklađenost s nacionalnim pravom kada dostavlja informacije Europolu.

7. Ne dovodeći u pitanje ispunjavanje obveza koje države članice imaju u odnosu na održavanje javnog reda i mira te zaštitu unutarnje sigurnosti, države članice nisu dužne ni u kojem slučaju dostavljati informacije u skladu sa stavkom 6. točkom (a) ako bi to: (a) bilo u suprotnosti s osnovnim interesima sigurnosti dotične države članice; (b) ugrožavalo uspjeh istrage u tijeku ili sigurnost pojedinca; ili (c) otkrilo informacije u vezi s organizacijama ili posebnim obavještajnim aktivnostima u području nacionalne sigurnosti.

Međutim, države članice dužne su dostaviti informacije čim one izađu iz okvira prvog podstavka točaka (a), (b) ili (c).

▼M1

8. Svaka država članica osigurava da je njezin FOJ, u okviru njegova mandata i njegove nadležnosti te podložno nacionalnim postupovnim zaštitnim mjerama, ovlašten odgovarati na primjereno obrazložene zahtjeve Europola u skladu s člankom 12. Direktive (EU) 2019/1153 u pogledu financijskih informacija i financijskih analiza, bilo putem svoje nacionalne jedinice ili, ako ta država članica to dopušta, izravnim kontaktom između FOJ-a i Europola.

▼B

9. Voditelji nacionalnih jedinica redovito se sastaju, osobito kako bi raspravljali i rješavali probleme koji nastaju u kontekstu njihove operativne suradnje s Europolom.

10. Troškove nacionalnih jedinica za komunikaciju s Europolom snose države članice, te se, osim troškova povezivanja, ne naplaćuju Europolu.

11. Europol sastavlja godišnje izvješće o informacijama dobivenima od svake države članice prema stavku 6. točki (a) na temelju kvantitativnih i kvalitativnih kriterija za evaluaciju koje određuje upravni odbor. Godišnje se izvješće šalje Europskom parlamentu, Vijeću, Komisiji i nacionalnim parlamentima.

Članak 8.

Časnici za vezu

1. Svaka nacionalna jedinica određuje najmanje jednog časnika za vezu koji se raspoređuje u Europol. Osim ako je ovom Uredbom drukčije propisano, na časnike za vezu primjenjuje se nacionalno pravo države članice koja ih imenuje.

2. Časnici za vezu čine nacionalni ured za vezu pri Europolu, a njihove nacionalne jedinice upućuju ih da predstavljaju njihove interese u okviru Europola u skladu s nacionalnim pravom države članice koja ih imenuje te odredbama koje se primjenjuju na administraciju Europola.

3. Časnici za vezu pomažu u razmjeni informacija između Europola i svojih država članica.

4. Časnici za vezu, u skladu sa svojim nacionalnim pravom, pomažu u razmjeni informacija između svojih država članica i časnika za vezu drugih država članica, trećih zemalja i međunarodnih organizacija. Europolova infrastruktura može se, u skladu s nacionalnim pravom, koristiti za takve bilateralne razmjene kako bi se obuhvatila i kaznena djela koja se nalaze izvan okvira ciljeva Europola. Sve takve razmjene informacija u skladu su s primjenjivim pravom Unije i nacionalnim pravom.

5. Upravni odbor određuje prava i obveze časnika za vezu u odnosu na Europol. Časnici za vezu uživaju povlastice i imunitete potrebne za obavljanje svojih zadaća u skladu s člankom 63. stavkom 2.

6. Europol osigurava da su časnici za vezu potpuno obaviješteni o svim njegovim aktivnostima i povezani s njima u mjeri u kojoj je to potrebno radi izvršavanja njihovih zadaća.

7. Europol snosi trošak osiguravanja potrebnog prostora državama članicama u zgradi Europola i prikladne potpore časnicima za vezu za izvršavanje njihovih dužnosti. Sve druge troškove koji nastaju u vezi s imenovanjem časnika za vezu snosi država članica koja ih imenuje, uključujući i troškove opreme za časnike za vezu, osim ako Europski parlament i Vijeće na preporuku upravnog odbora odluče suprotno.







POGLAVLJE III.

ORGANIZACIJA EUROPOLA

Članak 9.

Administrativna i upravljačka struktura Europola

Administrativna i upravljačka struktura Europola sastoji se od:

(a) upravnog odbora;

(b) izvršnog direktora;

(c) prema potrebi, drugog savjetodavnog tijela koje je osnovao upravni odbor u skladu s člankom 11. stavkom 1. točkom (s).







ODJELJAK 1.

Upravni odbor

Članak 10.

Sastav upravnog odbora

1. Upravni odbor sastoji se od po jednog predstavnika svake države članice i jednog predstavnika Komisije. Svaki predstavnik ima pravo glasa.

2. Članove upravnog odbora imenuje se uzimajući u obzir njihovo znanje o suradnji u izvršavanju zakonodavstva.

3. Svaki član upravnog odbora ima svog zamjenika koji se imenuje uzimajući u obzir kriterij naveden u stavku 2. Zamjenik predstavlja člana tijekom njegova odsustva.

Načelo uravnotežene zastupljenosti spolova u upravnom odboru također se uzima u obzir.

4. Ne dovodeći u pitanje pravo država članica i Komisije da svaka okonča mandat svojeg člana i zamjenika člana, članstvo u upravnom odboru traje četiri godine. Taj se mandat može produžiti.

Članak 11.

Funkcije upravnog odbora

1. Upravni odbor: ▼M1 (a) svake godine dvotrećinskom većinom svojih članova i u skladu s člankom 12. ove Uredbe donosi jedinstveni programski dokument kako je naveden u članku 32. Delegirane uredbe Komisije (EU) 2019/715 ( 11 ). ▼B (b) dvotrećinskom većinom svojih članova donosi godišnji proračun Europola i izvršava druge funkcije u smislu proračuna Europola prema poglavlju X.; (c) donosi konsolidirano godišnje izvješće o aktivnostima Europola i šalje ga, do 1. srpnja sljedeće godine, Europskom parlamentu, Vijeću, Komisiji, Revizorskom sudu i nacionalnim parlamentima. Konsolidirano godišnje izvješće o aktivnostima javno se objavljuje; (d) donosi financijska pravila primjenjiva na Europol u skladu s člankom 61.; (e) donosi unutarnju strategiju za borbu protiv prijevara koja je razmjerna rizicima od prijevare uzimajući u obzir troškove i koristi mjera koje treba provesti; (f) usvaja pravila o sprječavanju sukoba interesa i upravljanju sukobima interesa svojih članova, među ostalim u vezi s njihovom izjavom o interesima; (g) u skladu sa stavkom 2. u vezi s osobljem Europola izvršava ovlasti koje se Pravilnikom o osoblju dodjeljuju tijelu za imenovanja i ovlasti koje se Uvjetima zaposlenja ostalih službenika dodjeljuju tijelu ovlaštenom za sklapanje ugovora o radu s ostalim službenicima („ovlasti tijela nadležnog za imenovanja”); (h) usvaja odgovarajuća provedbena pravila za davanje učinka Pravilniku o osoblju i Uvjetima zaposlenja ostalih službenika u skladu s člankom 110. Pravilnika o osoblju; (i) usvaja unutarnja pravila u vezi s postupkom odabira izvršnog direktora, uključujući pravila o sastavu odbora za odabir kojima se osigurava njegova neovisnost i nepristranost; (j) predlaže Vijeću uži izbor kandidata za mjesta izvršnog direktora i zamjenika izvršnog direktora te prema potrebi predlaže Vijeću da produlji njihove mandate ili ih razriješi dužnosti u skladu s člancima 54. i 55.; (k) uspostavlja pokazatelje uspješnosti i nadgleda uspješnost izvršnog direktora, uključujući i provedbu odluka upravnog odbora; (l) imenuje službenika za zaštitu podataka koji je funkcionalno neovisan u obavljanju svojih dužnosti; (m) imenuje računovodstvenog službenika koji podliježe Pravilniku o osoblju i Uvjetima zapošljavanja ostalih službenika te je funkcionalno neovisan u izvršavanju svojih dužnosti; (n) uspostavlja, prema potrebi, službu za unutarnju reviziju; (o) osigurava prikladno praćenje rezultata i preporuka proizašlih iz izvješća unutarnje ili vanjske revizije te evaluacija, kao i iz istraga OLAF-a i Europskog nadzornika za zaštitu podataka; (p) određuje kriterije za evaluaciju u godišnjem izvješću u skladu s člankom 7. stavkom 11.; (q) usvaja smjernice u kojima se dodatno određuju postupci za obradu informacija koju provodi Europol u skladu s člankom 18. i nakon savjetovanja s Europskim nadzornikom za zaštitu podataka; (r) odlučuje o sklapanju radnih i administrativnih dogovora u skladu s člankom 23. stavkom 4. odnosno člankom 25. stavkom 1.; (s) odlučuje, uzimajući u obzir poslovne i financijske uvjete, o uspostavi unutarnje organizacije Europola, uključujući specijalizirane stručne centre Unije iz članka 4. stavka 1. točke l., na prijedlog izvršnog direktora; (t) donosi svoj poslovnik, uključujući odredbe o zadaćama i funkcioniranju svojeg tajništva; (u) donosi, prema potrebi, druga unutarnja pravila; ▼M1 (v) imenuje službenika za temeljna prava iz članka 41.c; (w) utvrđuje kriterije na temelju kojih Europol može dati prijedloge za mogući unos upozorenjâ s informacijama u SIS. ▼B

2. Ako upravni odbor to smatra potrebnim za obavljanje zadaća Europola, može predložiti Vijeću da Komisiji skrene pozornost na potrebu za odlukom o prikladnosti iz članka 25. stavka 1. točke (a) ili za preporukom za donošenje odluke o odobrenju otvaranja pregovora s ciljem sklapanja međunarodnog sporazuma iz članka 25. stavka 1. točke (b).

3. Upravni odbor u skladu s člankom 110. Pravilnika o osoblju donosi odluku na temelju članka 2. stavka 1. Pravilnika o osoblju i članka 6. Uvjeta zaposlenja ostalih službenika, kojom se navedene ovlasti tijela nadležnog za imenovanja delegiraju izvršnom direktoru i utvrđuju uvjeti pod kojima se to delegiranje ovlasti može suspendirati. Izvršni direktor ima pravo na daljnje delegiranje tih ovlasti.

Upravni odbor može u iznimnim okolnostima odlukom suspendirati delegiranje ovlasti tijela za imenovanja na izvršnog direktora i svako daljnje delegiranje tih ovlasti te ih izvršavati sam ili delegirati te ovlasti na jednog od svojih članova ili zaposlenika koji nije izvršni direktor.

Članak 12.

Višegodišnje programiranje i godišnji programi rada

▼M1

1. Upravni odbor do 30. studenoga svake godine donosi jedinstveni programski dokument koji obuhvaća Europolovo višegodišnje programiranje i godišnji program rada na temelju nacrta koji predlaže izvršni direktor, uzimajući u obzir mišljenje Komisije i, u pogledu višegodišnjeg programiranja, nakon savjetovanja sa Zajedničkom skupinom za parlamentarni nadzor (JPSG).

Ako upravni odbor odluči da neće uzeti u obzir mišljenja Komisije iz prvog podstavka djelomično ili u cijelosti, Europol o tome dostavlja detaljno obrazloženje.

Ako upravni odbor odluči da neće uzeti u obzir bilo koje od pitanja koje je u skladu s člankom 51. stavkom 2. točkom (c) istaknuo JPSG, Europol o tome dostavlja detaljno obrazloženje.

Nakon donošenja jedinstvenog programskog dokumenta upravni odbor dostavlja ga Vijeću, Komisiji i JPSG-u.

▼B

2. ►M1 ◄ U višegodišnjem programiranju utvrđuje se opće strateško programiranje, uključujući ciljeve, očekivane rezultate i pokazatelje uspješnosti. U njemu se također utvrđuje planiranje resursa, uključujući višegodišnji proračun i plan zapošljavanja. Njime su obuhvaćeni strategija za odnose s trećim zemljama i međunarodnim organizacijama te Europolove planirane istraživačke i inovacijske aktivnosti.

Višegodišnje programiranje provodi se putem godišnjih programa rada te se prema potrebi ažurira u skladu s nalazima vanjskih i unutarnjih evaluacija. Zaključak tih evaluacija također se prema potrebi odražava na godišnji program rada za sljedeću godinu.

3. Godišnji program rada sadržava detaljne ciljeve, očekivane rezultate i indikatore uspješnosti. Također sadržava opis aktivnosti koje će se financirati i podatke o ljudskim i financijskim resursima dodijeljenima za svaku aktivnost, u skladu s načelima planiranja proračuna i upravljanja proračunom po aktivnostima. Godišnji program rada mora biti usklađen s višegodišnjim programiranjem. U njemu se jasno navode zadaće koje su dodane, promijenjene ili izbrisane u odnosu na prijašnju financijsku godinu.

4. Ako je, nakon donošenja godišnjeg programa rada, Europolu dodijeljena nova zadaća, Upravni odbor mijenja godišnji program rada.

5. Svaka značajna promjena godišnjeg programa rada usvaja se prema postupku jednakom onom koji se primjenjuje na donošenje početnog godišnjeg programa. Upravni odbor može izvršnom direktoru delegirati ovlast za donošenje nematerijalnih izmjena godišnjeg programa rada.

Članak 13.

Predsjednik i zamjenik predsjednika upravnog odbora

1. Upravni odbor bira predsjednika i zamjenika predsjednika unutar skupine od tri države članice koje zajedno pripremaju 18-mjesečni program Vijeća. Njihov mandat traje 18 mjeseci te odgovara po trajanju tom programu Vijeća. Međutim, ako članstvo predsjednika ili zamjenika predsjednika u upravnom odboru završi u bilo kojem trenutku tijekom njihova mandata predsjednika ili zamjenika predsjednika, njihov mandat automatski istječe u isto vrijeme.

2. Predsjednik i zamjenik predsjednika biraju se dvotrećinskom većinom članova upravnog odbora.

3. Ako je predsjednik spriječen u izvršavanju svojih dužnosti, automatski ga mijenja zamjenik predsjednika.

Članak 14.

Sastanci upravnog odbora

1. Predsjednik saziva sastanke upravnog odbora.

2. Izvršni direktor sudjeluje u vijećanju upravnog odbora.

3. Upravni odbor održava najmanje dva redovna sastanka godišnje. Uz to, sastaje se na inicijativu predsjednika ili na zahtjev Komisije ili najmanje jedne trećine svojih članova.

▼M1

4. Upravni odbor može pozvati bilo koju osobu čije mišljenje može biti bitno za raspravu da prisustvuje sastanku u svojstvu promatrača bez prava glasa.

Dva predstavnika JPSG-a pozivaju se da prisustvuju dvama redovnim sastancima upravnog odbora godišnje kao promatrači bez prava glasa kako bi raspravljali o sljedećim pitanjima od političkog interesa:

(a) konsolidiranom godišnjem izvješću o aktivnostima iz članka 11. stavka 1. točke (c) za prethodnu godinu;

(b) jedinstvenom programskom dokumentu iz članka 12. za sljedeću godinu i godišnjem proračunu;

(c) pisanim pitanjima i odgovorima JPSG-a;

(d) pitanjima vanjskih odnosa i partnerstava.

Upravni odbor može zajedno s predstavnicima JPSG-a odrediti druga pitanja od političkog interesa o kojima treba raspravljati na sastancima iz prvog podstavka.

▼B

5. Članovima ili zamjenicima članova upravnog odbora, podložno njegovu Poslovniku, mogu na sastancima pomagati savjetnici ili stručnjaci.

6. Europol upravnom odboru osigurava tajništvo.

Članak 15.

Pravila glasovanja upravnog odbora

1. Ne dovodeći u pitanje članak 11. stavak 1. točke (a) i (b), članak 13. stavak 2., članak 50. stavak 2., članak 54. stavak 8. i članak 64., upravni odbor donosi odluke većinom glasova svojih članova.

2. Svaki član ima jedan glas. U odsutnosti člana s pravom glasa, pravo glasa ima njegov zamjenik.

3. Izvršni direktor ne sudjeluje u glasovanju.

4. Poslovnik upravnog odbora utvrđuje detaljnija pravila glasovanja, osobito okolnosti u kojima jedan član može djelovati u ime drugog člana te, prema potrebi, sve zahtjeve kvoruma.







ODJELJAK 2.

Izvršni direktor

Članak 16.

Odgovornosti izvršnog direktora

1. Izvršni direktor upravlja Europolom. Odgovoran je upravnom odboru.

2. Ne dovodeći u pitanje ovlasti Komisije ili upravnog odbora, izvršni direktor je u obavljanju svojih dužnosti neovisan i ne traži niti prima upute od bilo koje vlade ni bilo kojeg drugog tijela.

▼M1

3. Vijeće ili JPSG mogu pozvati izvršnog direktora da ih izvijesti o izvršavanju svojih dužnosti.

▼B

4. Izvršni direktor pravni je zastupnik Europola.

5. Izvršni direktor odgovoran je za provedbu zadaća dodijeljenih Europolu ovom Uredbom, a osobito za: (a) svakodnevno upravljanje Europolom; (b) davanje prijedloga upravnom odboru u pogledu uspostave unutarnje organizacije Europola; (c) provođenje odluka koje je donio upravni odbor; ▼M1 (d) pripremu nacrta jedinstvenog programskog dokumenta iz članka 12. te njegovo podnošenje upravnom odboru nakon savjetovanja s Komisijom i JPSG-om; ▼B (e) provedbu višegodišnjeg programiranja i godišnjih programa rada te izvještavanje upravnog odbora o njihovoj provedbi; (f) usvajanje odgovarajućih provedbenih pravila za davanje učinka Pravilniku o osoblju i Uvjetima zaposlenja ostalih službenika u skladu s člankom 110. Pravilnika o osoblju; (g) pripremu nacrta konsolidiranog godišnjeg izvješća o aktivnostima Europola i njegovo podnošenje upravnom odboru na usvajanje; (h) pripremu plana djelovanja na temelju zaključaka izvješća o unutarnjoj ili vanjskoj reviziji i evaluacija, kao i izvješća o istragama i preporuka istraga OLAF-a i Europskog nadzornika za zaštitu podataka te izvješćivanje o napretku dva puta godišnje Komisiji i redovito upravnom odboru; (i) zaštitu financijskih interesa Unije primjenom mjera za sprečavanje prijevare, korupcije i svih drugih nezakonitih aktivnosti i, ne dovodeći u pitanje istražnu nadležnost OLAF-a, učinkovitim provjerama, te, u slučaju otkrivanja nepravilnosti, povratom pogrešno uplaćenih iznosa i, po potrebi, učinkovitim, proporcionalnim i odvraćajućim administrativnim i financijskim kaznama; (j) pripremu nacrta unutarnje strategije Europola za borbu protiv prijevara i njezino podnošenje upravnom odboru na usvajanje; (k) pripremu nacrta unutarnjih pravila o sprečavanju sukoba interesa i upravljanju njima u pogledu članova upravnog odbora i podnošenje tih nacrta pravila upravnom odboru na usvajanje; (l) pripremu nacrta financijskih pravila koja se primjenjuju na Europol; (m) pripremu nacrta izjave Europola o procjeni prihoda i rashoda te izvršenje njegova proračuna; (n) pomaganje predsjedniku upravnog odbora u pripremanju sastanaka upravnog odbora; (o) redovito obavještavanje upravnog odbora o provedbi strategije Unije i operativnih prioriteta u borbi protiv kriminaliteta; ▼M1 (oa) obavješćivanje upravnog odbora o memorandumima o razumijevanju potpisanima s privatnim stranama; ▼B (p) obavljanje drugih zadaća na temelju ove Uredbe.







POGLAVLJE IV.

OBRADA INFORMACIJA

Članak 17.

Izvori informacija

1. Europol obrađuje isključivo informacije dobivene od: (a) država članica u skladu s njihovim nacionalnim pravom i člankom 7.; (b) tijela Unije, trećih zemalja i međunarodnih organizacija u skladu s poglavljem V.; (c) privatnih strana i privatnih osoba u skladu s poglavljem V.

2. Europol može izravno prikupljati i obrađivati informacije, uključujući osobne podatke, iz javno dostupnih izvora, uključujući internet i javne podatke.

3. U mjeri u kojoj je Europol ovlašten da na temelju pravnih instrumenata Unije ili međunarodnih ili nacionalnih pravnih instrumenata ostvari računalni pristup podacima iz Unijinih ili međunarodnih ili nacionalnih informacijskih sustava, on može prikupljati i obrađivati informacije, uključujući osobne podatke, na takav način ako je to potrebno za obavljanje njegovih zadaća. Pristup Europola tim informacijama i njegova upotreba tih informacija uređuje se primjenjivim odredbama takvih pravnih instrumenta Unije ili međunarodnih ili nacionalnih pravnih instrumenata, ako se njima osiguravaju stroža pravila o pristupu i uporabi od onih utvrđenih ovom Uredbom. Pristup takvim informacijskim sustavima odobrava se samo propisno ovlaštenom osoblju Europola i to jedino ako je to potrebno i razmjerno za obavljanje njihovih zadaća.

Članak 18.

Svrhe aktivnosti obrade informacija

1. Ako je to potrebno za postizanje njegovih ciljeva kako je utvrđeno u članku 3., Europol može obrađivati informacije, uključujući osobne podatke.

2. Osobni podaci mogu se obrađivati samo u svrhe: (a) unakrsne provjere s ciljem utvrđivanja poveznica ili drugih relevantnih poveznica između informacija u vezi s: i. osobama koje se sumnjiči za počinjenje kaznenog djela ili sudjelovanje u kaznenom djelu u nadležnosti Europola ili koje su osuđene za takvo kazneno djelo; ii. osobama u pogledu kojih postoje činjenične naznake ili osnovana sumnja da će počiniti kaznena djela u nadležnosti Europola; (b) analiza strateške ili tematske naravi; (c) operativnih analiza; ▼M1 (d) olakšavanja razmjene informacija između država članica, Europola, drugih tijela Unije, trećih zemlja, međunarodnih organizacija i privatnih strana; ▼M1 (e) istraživačkih i inovacijskih projekata; (f) potpore državama članicama, na njihov zahtjev, u informiranju javnosti o osumnjičenim ili osuđenim pojedincima koje se traži na temelju nacionalne sudske odluke u vezi s kaznenim djelom koje je obuhvaćeno ciljevima Europola i olakšavanju pružanja, od strane javnosti, informacija o tim pojedincima državama članicama i Europolu. ▼B

3. Obrada u svrhu operativnih analiza iz stavka 2. točke (c) provodi se putem projekata operativnih analiza u pogledu kojih se primjenjuju sljedeće posebne zaštitne mjere: (a) izvršni direktor za svaki projekt operativne analize određuje posebnu svrhu, kategorije osobnih podataka i kategorije ispitanika, sudionike, trajanje pohrane te uvjete pristupa, prijenosa i uporabe dotičnih podataka te o tome obavješćuje upravni odbor i Europskog nadzornika za zaštitu podataka; (b) osobni podaci mogu se prikupljati i obrađivati samo u svrhu određenog projekta operativne analize. Ako postane očito da osobni podaci mogu biti relevantni za drugi projekt operativne analize, daljnja obrada tih osobnih podataka dopušta se samo u mjeri u kojoj je takva daljnja obrada potrebna i razmjerna, a osobni podaci u skladu s odredbama iz točke (a) koje se primjenjuju na drugi projekt analize; (c) samo ovlašteno osoblje može imati pristup podacima koji se odnose na relevantni projekt te ih obrađivati.

▼M1

3.a Ako je to potrebno za postizanje ciljeva istraživačkih i inovacijskih projekata Europola, obrada osobnih podataka u tu svrhu provodi se samo u kontekstu istraživačkih i inovacijskih projekata Europola s jasno definiranim svrhama i ciljevima te mora biti usklađena s člankom 33.a.

▼B

4. Obrada iz stavaka 2. i 3. provodi se u skladu s mjerama zaštite podataka predviđenima ovom Uredbom. Europol propisno vodi evidenciju o tim postupcima obrade. Dokumentacija se, na zahtjev, stavlja na raspolaganje službeniku za zaštitu podataka i Europskom nadzorniku za zaštitu podataka radi provjere zakonitosti postupaka obrade.

▼M1

5. Ne dovodeći u pitanje članak 8. stavak 4., članak 18. stavak 2. točku (e), članak 18.a i obradu podataka na temelju članka 26. stavka 6.c, ako se infrastruktura Europola upotrebljava za bilateralne razmjene osobnih podataka i Europol nema pristup sadržaju podataka, kategorije osobnih podataka i kategorije ispitanika čiji se podaci smiju prikupljati i obrađivati za svrhe iz stavka 2. ovog članka navedene su u Prilogu II.

▼M1

5.a U skladu s člankom 73. Uredbe (EU) 2018/1725 Europskog parlamenta i Vijeća ( 12 ) Europol, ako je to primjenjivo i u mjeri u kojoj je to moguće, jasno razlikuje osobne podatke koji se odnose na različite kategorije ispitanika navedene u Prilogu II.

▼M1

6. Europol može privremeno obrađivati podatke radi utvrđivanja jesu li ti podaci relevantni za njegove zadaće te, ako je to slučaj, za koju od svrha iz stavka 2. Rok za obradu tih podataka ne smije biti dulji od šest mjeseci od primitka tih podataka.

▼M1

6.a Prije obrade podataka na temelju stavka 2. ovog članka, ako je to strogo potrebno isključivo u svrhu utvrđivanja toga jesu li osobni podaci u skladu sa stavkom 5. ovog članka, Europol može privremeno obrađivati osobne podatke koji su mu pruženi na temelju članka 17. stavaka 1. i 2., među ostalim i tako da usporedi te podatke sa svim podacima koje Europol već obrađuje u skladu sa stavkom 5. ovog članka.

Europol obrađuje osobne podatke na temelju prvog podstavka tijekom razdoblja od najviše 18 mjeseci koje počinje od trenutka kada Europol utvrdi da su ti podaci obuhvaćeni njegovim ciljevima ili, u opravdanim slučajevima, tijekom duljeg razdoblja ako je to potrebno u svrhu ovog članka. Europol obavješćuje EDPS o eventualnom produljenju razdoblja obrade. Maksimalno razdoblje obrade podataka na temelju prvog podstavka iznosi tri godine. Takvi osobni podaci moraju se čuvati tako da ih se funkcionalno odvoji od drugih podataka.

Ako Europol zaključi da osobni podaci iz prvog podstavka ovog stavka nisu u skladu sa stavkom 5., briše te podatke i o tome na odgovarajući način obavješćuje, ako je to relevantno, pružatelja tih obrisanih podataka.

6.b Upravni odbor, na prijedlog izvršnog direktora, nakon savjetovanja s EDPS-om i primjereno uvažavajući načela iz članka 71. Uredbe (EU) 2018/1725, određuje uvjete povezane s obradom podataka iz stavaka 6. i 6.a ovog članka, posebno u pogledu pružanja i upotrebe tih podataka te pristupa njima, kao i rokova za pohranu i brisanje tih podataka, koji ne smiju biti dulji od onih utvrđenih u stavcima 6. i 6.a ovog članka.

▼B

7. Upravni odbor, nakon savjetovanja s Europskim nadzornikom za zaštitu podataka, prema potrebi usvaja smjernice kojima se dodatno određuju postupci obrade informacija u svrhe navedene u stavku 2. u skladu s člankom 11. stavkom 1. točkom (q).

▼M1

Članak 18.a

Obrada osobnih podataka radi potpore u kaznenoj istrazi

1. Ako je to potrebno radi potpore u određenoj kaznenoj istrazi koja je u tijeku u okviru područja primjene ciljeva Europola, Europol može obrađivati osobne podatke koji se ne odnose na kategorije ispitanika navedene u Prilogu II. ako: (a) država članica, EPPO ili Eurojust pruže Europolu istražne podatke na temelju članka 17. stavka 1. točke (a) ili točke (b) i zatraže od Europola da pruži potporu u toj istrazi: i. operativnom analizom na temelju članka 18. stavka 2. točke (c); ili ii. u iznimnim i propisno obrazloženim slučajevima, unakrsnim provjerama na temelju članka 18. stavka 2. točke (a); (b) Europol procijeni da se operativna analiza na temelju članka 18. stavka 2. točke (c) ili unakrsna provjera na temelju članka 18. stavka 2. točke (a) radi potpore u toj istrazi ne može provesti bez obrade osobnih podataka koji nisu u skladu s člankom 18. stavkom 5.

Rezultati procjene iz prvog podstavka točke (b) bilježe se i šalju EDPS-u u informativne svrhe kada Europol prestane pružati potporu u istrazi iz prvog podstavka.

2. Ako država članica iz stavka 1. prvog podstavka točke (a) u skladu s postupovnim zahtjevima i zaštitnim mjerama na temelju njezina primjenjivog nacionalnog prava više nije ovlaštena za obradu podataka u određenoj kaznenoj istrazi iz stavka 1. koja je u tijeku, o tome obavješćuje Europol.

Ako EPPO ili Eurojust pružaju istražne podatke Europolu i u skladu s postupovnim zahtjevima i zaštitnim mjerama primjenjivima na temelju prava Unije i nacionalnog prava više nisu ovlašteni za obradu podataka u određenoj kaznenoj istrazi iz stavka 1. koja je u tijeku, o tome obavješćuju Europol.

3. Europol može obrađivati istražne podatke u skladu s člankom 18. stavkom 2. sve dok pruža potporu u određenoj kaznenoj istrazi koja je u tijeku i za koju su pruženi istražni podaci u skladu sa stavkom 1. prvim podstavkom točkom (a) ovog članka te isključivo u svrhu pružanja potpore u toj istrazi.

4. Europol može pohraniti istražne podatke pružene u skladu sa stavkom 1. prvim podstavkom točkom (a) i ishod svoje obrade tih podataka dulje od razdoblja obrade utvrđenog u stavku 3., na zahtjev pružatelja tih istražnih podataka, u svrhu osiguravanja istinitosti, pouzdanosti i sljedivosti procesa prikupljanja kriminalističkih obavještajnih podataka te samo onoliko dugo dok traje sudski postupak koji se odnosi na određenu kaznenu istragu za koju su pruženi ti podaci.

Pružatelji istražnih podataka iz stavka 1. prvog podstavka točke (a) ili, uz njihovu suglasnost, država članica u kojoj traje sudski postupak koji se odnosi na povezanu kaznenu istragu mogu zatražiti od Europola da pohrani istražne podatke i ishod svoje operativne analize tih podataka dulje od razdoblja obrade utvrđenog u stavku 3. u svrhu osiguravanja istinitosti, pouzdanosti i sljedivosti procesa prikupljanja kriminalističkih obavještajnih podataka te samo onoliko dugo dok u toj drugoj državi članici traje sudski postupak koji se odnosi na povezanu kaznenu istragu.

5. Ne dovodeći u pitanje obradu osobnih podataka u skladu s člankom 18. stavkom 6.a, osobni podaci koji se ne odnose na kategorije ispitanika navedene u Prilogu II. moraju se čuvati tako da ih se funkcionalno odvoji od drugih podataka i obrađuju se samo ako je to potrebno i razmjerno za potrebe stavaka 3., 4. i 6. ovog članka.

Upravni odbor na prijedlog izvršnog direktora i nakon savjetovanja s EDPS-om određuje uvjete u vezi s pružanjem i obradom osobnih podataka u skladu sa stavcima 3. i 4.

6. Stavci od 1. do 4. ovog članka primjenjuju se i kada Europolu osobne podatke pruži treća zemlja kako je navedeno u članku 25. stavku 1. točki (a), točki (b) ili točki (c) ili u članku 25. stavku 4.a, a ta treća zemlja Europolu pruža istražne podatke radi operativne analize kojom se doprinosi određenoj kaznenoj istrazi u jednoj ili više država članica u kojoj Europol pruža potporu, pod uvjetom da je treća zemlja pribavila podatke u kontekstu kaznene istrage u skladu s postupovnim zahtjevima i zaštitnim mjerama primjenjivima na temelju njezina nacionalnog kaznenog prava.

Ako treća zemlja pruža istražne podatke Europolu u skladu s prvim podstavkom, službenik za zaštitu podataka može, prema potrebi, o tome obavijestiti EDPS.

Europol provjerava da količina osobnih podataka iz prvog podstavka nije očito nerazmjerna u odnosu na određenu kaznenu istragu u dotičnoj državi članici. Ako Europol zaključi da postoji naznaka da su takvi podaci očito nerazmjerni ili da je pri njihovu prikupljanju došlo do očitog kršenja temeljnih prava, Europol ne smije obrađivati te podatke i mora ih izbrisati.

Osobnim podacima koji se obrađuju na temelju ovog stavka Europol smije pristupiti samo ako je to potrebno radi potpore u određenoj kaznenoj istrazi za koju su ti osobni podaci pruženi. Ti osobni podaci smiju se razmjenjivati samo unutar Unije.

▼B

Članak 19.

Utvrđivanje svrhe i ograničenja obrade informacija od strane Europola

▼M1

1. Država članica, tijelo Unije, treća zemlja ili međunarodna organizacija koji Europolu pružaju informacije utvrđuju svrhu ili svrhe u koje se te informacije smiju obrađivati u skladu s člankom 18.

Ako pružatelj informacija iz prvog podstavka nije postupio u skladu s tim podstavkom, Europol u dogovoru s dotičnim pružateljem informacija obrađuje informacije kako bi odredio njihovu relevantnost, kao i svrhu ili svrhe u koje se one smiju dalje obrađivati.

Europol smije obrađivati informacije u svrhu različitu od one za koju su informacije pružene samo uz odobrenje pružatelja informacija.

Informacije pružene u svrhe iz članka 18. stavka 2. točaka od (a) do (d) Europol smije obrađivati i u svrhu iz članka 18. stavka 2. točke (e), u skladu s člankom 33.a.

2. Države članice, tijela Unije, treće zemlje i međunarodne organizacije mogu u trenutku pružanja informacija Europolu navesti sva opća ili posebna ograničenja pristupa tim informacijama ili njihove upotrebe, među ostalim i u pogledu njihova prijenosa, slanja, brisanja ili uništavanja. Ako potreba za takvim ograničenjima postane očita nakon pružanja informacija, oni o tome obavješćuju Europol. Europol se pridržava tih ograničenja.

▼B

3. U propisno opravdanim slučajevima Europol može dodijeliti državama članicama, tijelima Unije, trećim zemljama ili međunarodnim organizacijama ograničenja u odnosu na pristup informacijama prikupljenima iz javno dostupnih izvora ili na njihovu uporabu.

Članak 20.

Pristup država članica i osoblja Europola informacijama pohranjenima u Europolu

1. Države članice imaju, u skladu sa svojim nacionalnim pravom i člankom 7. stavkom 5., pristup svim informacijama koje su dostavljene za potrebe članka 18. stavka 2. točaka (a) i (b) te ih mogu pretraživati. Time se ne dovodi u pitanje pravo država članica, tijela Unije i trećih zemalja te međunarodnih organizacija da navedu bilo koja ograničenja u skladu s člankom 19. stavkom 2.

2. Države članice, u skladu sa svojim nacionalnim pravom i člankom 7. stavkom 5., imaju na temelju sustava ima/nema pogotka neizravan pristup informacijama dostavljenima u svrhu članka 18. stavka 2. točke (c). Time se ne dovodi u pitanje bilo koja ograničenja koja su navele države članice, tijela Unije i treće zemlje ili međunarodne organizacije koje su dostavile informacije, u skladu s člankom 19. stavkom 2.

U slučaju pogotka, Europol pokreće postupak kojim se informacija koja je dovela do pogotka može podijeliti, u skladu s odlukom pružatelja informacija Europolu.

▼M1

2.a U okviru projekata operativne analize iz članka 18. stavka 3. i podložno pravilima i zaštitnim mjerama u pogledu obrade osobnih podataka utvrđenima u ovoj Uredbi države članice mogu odrediti informacije koje Europol stavlja izravno na raspolaganje odabranim drugim državama članicama za zajedničku operativnu analizu u određenim istragama, ne dovodeći u pitanje ograničenja navedena na temelju članka 19. stavka 2. i u skladu s postupcima koje treba utvrditi u smjernicama iz članka 18. stavka 7.

▼M1

3. U skladu s nacionalnim pravom države članice pristupaju informacijama iz stavaka 1., 2. i 2.a te ih dalje obrađuju samo u svrhu sprečavanja, otkrivanja, istrage i progona: ▼B (a) vrsta kaznenih djela u nadležnosti Europola; i (b) drugih oblika teških kaznenih djela, kako je određeno u Okvirnoj odluci Vijeća 2002/584/PUP ( 13 ).

4. Osoblje Europola koje izvršni direktor propisno ovlasti ima pristup informacijama koje obrađuje Europol u mjeri koja je potrebna za izvršavanje njihovih dužnosti i ne dovodeći u pitanje članak 67.

▼M1

Članak 20.a

Odnosi s Uredom europskog javnog tužitelja

1. Europol uspostavlja i održava blizak odnos s EPPO-om. U okviru tog odnosa Europol i EPPO djeluju u okviru svojih mandata i nadležnosti. U tu svrhu sklapaju radni dogovor kojim se utvrđuju načini njihove suradnje.

2. Na zahtjev EPPO-a u skladu s člankom 102. Uredbe (EU) 2017/1939 Europol pruža potporu u istragama EPPO-a i surađuje s EPPO-om pružanjem informacija i analitičke potpore do trenutka kada EPPO odluči hoće li pokrenuti kazneni progon ili na drugi način zaključiti predmet.

3. Kako bi pružio informacije EPPO-u u skladu sa stavkom 2. ovog članka, Europol poduzima sve prikladne mjere kako bi EPPO-u omogućio neizravan pristup, na temelju sustava ‚ima/nema pogotka’, podacima povezanima s kaznenim djelima obuhvaćenima nadležnošću EPPO-a, koji su pruženi za potrebe članka 18. stavka 2. točaka (a), (b) i (c). Tim sustavom ‚ima/nema pogotka’ obavješćuje se samo Europol u slučaju pogotka i ne dovodeći u pitanje ograničenja koja su na temelju članka 19. stavka 2. naveli pružatelji informacija iz članka 19. stavka 1.

U slučaju pogotka Europol pokreće postupak kojim se informacije koje su dovele do pogotka mogu podijeliti, u skladu s odlukom pružatelja informacija iz članka 19. stavka 1., i samo u mjeri u kojoj su podaci koji su doveli do pogotka relevantni za zahtjev podnesen na temelju stavka 2. ovog članka.

4. Europol bez nepotrebne odgode izvješćuje EPPO o svakom kažnjivom postupanju u pogledu kojeg bi EPPO mogao izvršavati svoju nadležnost u skladu s člankom 22. i člankom 25. stavcima 2. i 3. Uredbe (EU) 2017/1939 i ne dovodeći u pitanje ograničenja koja je na temelju članka 19. stavka 2. ove Uredbe naveo pružatelj informacija.

Ako Europol izvješćuje EPPO u skladu s prvim podstavkom, o tome bez odgode obavješćuje dotične države članice.

Ako je informacije o kažnjivom postupanju u pogledu kojeg bi EPPO mogao izvršavati svoju nadležnost Europolu pružila država članica koja je navela ograničenja upotrebe tih informacija na temelju članka 19. stavka 2. ove Uredbe, Europol obavješćuje EPPO o postojanju tih ograničenja i upućuje predmet dotičnoj državi članici. Dotična država članica stupa u izravan kontakt s EPPO-om kako bi bila u skladu s člankom 24. stavcima 1. i 4. Uredbe (EU) 2017/1939.

▼B

Članak 21.

Pristup Eurojusta i OLAF-a informacijama koje pohranjuje Europol

1. Europol poduzima sve prikladne mjere kako bi omogućio Eurojustu i OLAF-u da unutar svojih nadležnosti imaju neizravan pristup na temelju sustava ima/nema pogotka koje su dostavljene za potrebe članka 18. stavka 2. točaka (a), (b) i (c), ne dovodeći u pitanje bilo koja ograničenja koja su naveli država članica, tijelo Unije, treća zemlje ili međunarodna organizacija koji pružaju informacije, u skladu s člankom 19. stavkom 2.

U slučaju pogotka, Europol pokreće postupak kojim se informacije koje su dovele do pogotka mogu podijeliti, u skladu s odlukom pružatelja informacije Europolu, i samo do mjere u kojoj su podaci koji su doveli do pogotka nužni za obavljanje zadaća Eurojusta ili OLAF-a.

2. Europol i Eurojust mogu sklopiti radni sporazum kojim se, uzajamno i u okviru njihovih nadležnosti, osigurava pristup svim informacijama koje su dostavljene u svrhu iz članka 18. stavka 2. točke (a) te mogućnost njihova pretraživanja. Time se ne dovodi u pitanje pravo država članica, tijela Unije, trećih zemalja te međunarodnih organizacija da navedu ograničenja pristupa tim podacima i njihove uporabe te je to u skladu s jamstvima za zaštitu podataka iz ove Uredbe.

3. Pretraživanja informacija u skladu sa stavcima 1. i 2. izvode se samo u svrhu utvrđivanja odgovaraju li informacije dostupne u Eurojustu ili OLAF-u informacijama koje se obrađuju u Europolu.

4. Europol dopušta pretraživanja u skladu sa stavcima 1. i 2. tek nakon što od Eurojusta dobije informacije o tome koji su nacionalni članovi, zamjenici, pomoćnici, kao i zaposlenici Eurojusta ovlašteni za obavljanje takvih pretraživanja te od OLAF-a o tome koji su zaposlenici OLAF-a ovlašteni za takva pretraživanja.

5. Ako tijekom Europolove obrade informacija u vezi s konkretnom istragom Europol ili država članica prepoznaju potrebu za koordinacijom, suradnjom ili potporom u skladu s nadležnošću Eurojusta ili OLAF-a, Europol ih obavještava o tome i pokreće postupak za dijeljenje informacija, u skladu s odlukom države članice koja je dostavila informaciju. U tom se slučaju Eurojust ili OLAF savjetuju s Europolom.

6. Eurojust, uključujući kolegij, nacionalne članove, zamjenike, pomoćnike, kao i zaposlenike Eurojusta i OLAF-a, poštuje sva općenita ili konkretna ograničenja pristupa ili uporabe koja su navela države članice, tijela Unije, treće zemlje ili međunarodne organizacije u skladu s člankom 19. stavkom 2.

7. Europol, Eurojust i OLAF međusobno se obavješćuju ako nakon uvida u međusobne podatke u skladu sa stavkom 2. ili kao rezultat pogotka u skladu sa stavkom 1. postoje naznake da bi podaci mogli biti netočni ili suprotni drugim podacima.

▼M1

8. Ako Europol tijekom obrade informacija u vezi s određenom kaznenom istragom ili određenim projektom utvrdi informacije relevantne za moguću nezakonitu aktivnost koja utječe na financijski interes Unije, bez odgode pruža te informacije OLAF-u ne dovodeći u pitanje ograničenja koja je na temelju članka 19. stavka 2. navela država članica koja je pružila informacije.

Ako Europol pruža informacije OLAF-u u skladu s prvim podstavkom, o tome bez odgode obavješćuje dotične države članice.

▼B

Članak 22.

Dužnost obavještavanja država članica

1. Europol, u skladu s člankom 4. stavkom 1. točkom (b), bez odgode obavješćuje državu članicu o svim informacijama koje se na nju odnose. Ako su te informacije podložne ograničenju pristupa sukladno članku 19. stavku 2. kojim se zabranjuje njihovo dijeljenje, Europol se savjetuje s pružateljem informacija koji je odredio ograničenje pristupa i traži njegovo odobrenje za njihovo dijeljenje.

U tom slučaju prijenos informacija nije dozvoljen bez izričitog pristanka pružatelja.

2. Bez obzira na bilo kakva ograničenja pristupa, Europol obavještava državu članicu o svim informacijama koje se na nju odnose ako je to apsolutno nužno u interesu sprečavanja neposredne životne opasnosti.

U tom slučaju Europol istodobno obavještava pružatelja informacija o dijeljenju informacija te opravdava svoju analizu te situacije.







POGLAVLJE V.

ODNOSI S PARTNERIMA







ODJELJAK 1.

Zajedničke odredbe

Članak 23.

Zajedničke odredbe

1. Ako je to potrebno za izvršavanje njegovih zadaća, Europol može uspostaviti i održavati odnose suradnje s tijelima Unije u skladu s ciljevima tih tijela, tijelima trećih zemalja, međunarodnim organizacijama i privatnim osobama.

2. Podložno svim ograničenjima na temelju članka 19. stavka 2. i ne dovodeći u pitanje članak 67., Europol može izravno razmjenjivati sve informacije, uz iznimku osobnih podataka, s pravnim osobama iz stavka 1. ovog članka u mjeri u kojoj je to bitno za izvršavanje zadaća Europola.

3. Izvršni direktor obavješćuje upravni odbor o svim redovitim odnosima suradnje koje Europol namjerava uspostaviti i održavati u skladu sa stavcima 1. i 2. te o razvoju tih odnosa kada oni budu uspostavljeni.

4. Za potrebe iz stavaka 1. i 2., Europol može sklapati radne dogovore sa subjektima iz stavka 1. Takvi radni dogovori ne dopuštaju razmjenu osobnih podataka i nisu obvezujući za Uniju ili za njezine države članice.

5. Europol može primiti i obraditi osobne podatke koji dolaze od subjekata navedenih u stavku 1. u mjeri u kojoj je to potrebno i razmjerno za zakonito obavljanje njegovih zadaća te sukladno odredbama iz ovog poglavlja.

6. Ne dovodeći u pitanje članak 30. stavak 5., Europol prenosi osobne podatke tijelima EU-a, trećim zemljama i međunarodnim organizacijama samo ako je to potrebno za sprečavanje i borbu protiv kaznenih djela obuhvaćenih ciljevima Europola i u skladu s ovom Uredbom te ako primatelj zajamči da će se podaci obrađivati isključivo u svrhu radi koje su preneseni. Ako je podatke koji se trebaju prenijeti dostavila država članica, Europol traži pristanak te države članice, osim ako je država članica dala prethodnu suglasnost za takve daljnje prijenose, načelno ili pod posebnim uvjetima. Takva se suglasnost može u bilo kojem trenutku povući.

▼M1

7. Daljnji prijenosi osobnih podataka u posjedu Europola, a koje provode države članice, tijela Unije, treće zemlje, međunarodne organizacije ili privatne strane zabranjeni su, osim ako je Europol prethodno dao svoj izričit pristanak.

▼B

8. Europol osigurava vođenje detaljne evidencije o svim prijenosima osobnih podataka i razlozima za takve prijenose u skladu s ovom Uredbom.

9. Svaka informacija koja je dobivena očiglednim kršenjem ljudskih prava neće biti obrađena.







ODJELJAK 2.

▼M1

Slanje, prijenos i razmjena osobnih podataka

Članak 24.

Slanje osobnih podataka tijelima Unije

1. Europol šalje osobne podatke tijelu Unije u skladu s člankom 71. stavkom 2. Uredbe (EU) 2018/1725, podložno svim daljnjim ograničenjima na temelju ove Uredbe i ne dovodeći u pitanje članak 67. ove Uredbe samo ako su ti podaci potrebni i razmjerni za zakonito obavljanje zadaća tijela Unije koje je primatelj.

2. Na zahtjev drugog tijela Unije za slanje osobnih podataka Europol provjerava nadležnost drugog tijela Unije. Ako Europol ne može potvrditi da je slanje osobnih podataka potrebno u skladu sa stavkom 1., od tijela Unije koje je zatražilo podatke traži dodatne informacije.

Tijelo Unije koje je zatražilo podatke osigurava da se potreba za slanjem osobnih podataka može naknadno provjeriti.

3. Tijelo Unije koje je primatelj obrađuje osobne podatke iz stavaka 1. i 2. samo u svrhe u koje su poslani.

▼B

Članak 25.

Prijenos osobnih podataka trećim zemljama i međunarodnim organizacijama

▼M1

1. Podložno svim ograničenjima navedenima na temelju članka 19. stavka 2. ili stavka 3. i ne dovodeći u pitanje članak 67., Europol može prenositi osobne podatke nadležnim tijelima treće zemlje ili međunarodnoj organizaciji pod uvjetom da je takav prijenos potreban za izvršavanje zadaća Europola, na osnovi jednog od sljedećeg: (a) odluke Komisije donesene u skladu s člankom 36. Direktive (EU) 2016/680 kojom se utvrđuje da treća zemlja, područje ili jedan ili više određenih sektora unutar te treće zemlje ili međunarodna organizacija o kojoj je riječ osigurava primjerenu razinu zaštite (,odluka o primjerenosti’); ▼B (b) međunarodnog ugovora sklopljenog između Unije i te treće zemlje ili međunarodne organizacije sukladno članku 218. UFEU-a čime se osiguravaju prikladne zaštitne mjere u odnosu na zaštitu privatnosti te temeljnih prava i sloboda pojedinaca; (c) sporazuma o suradnji koji omogućuje razmjenu osobnih podataka, sklopljenog prije 1. svibnja 2017. između Europola i te treće zemlje ili međunarodne organizacije u skladu s člankom 23. Odluke 2009/371/PUP.

Europol može sklopiti administrativne dogovore za provedbu takvih sporazuma ili odluka o prikladnosti.

2. Izvršni direktor obavješćuje upravni odbor o razmjenama osobnih podataka na temelju odluka o prikladnosti, u skladu sa stavkom 1. točkom (a).

▼M1 —————

▼B

4. Do 14. lipnja 2021., Komisija mora ispitati odredbe iz sporazumâ o suradnji navedene u stavku 1. točki (c), posebno one koje se odnose na zaštitu podataka. Komisija obavješćuje Europski parlament i Vijeće o rezultatima tog ispitivanja i, ako je potrebno, može Vijeću podnijeti preporuku za donošenje odluke o odobrenju otvaranja pregovora o sklapanju međunarodnih sporazuma iz stavka 1. točke (b).

▼M1

4.a Ako ne postoji odluka o primjerenosti, upravni odbor može Europolu odobriti da prenese osobne podatke nadležnom tijelu treće zemlje ili međunarodnoj organizaciji: (a) ako su u pravno obvezujućem instrumentu predviđene odgovarajuće zaštitne mjere u pogledu zaštite osobnih podataka; ili (b) ako je Europol procijenio sve okolnosti u vezi s prijenosom osobnih podataka i zaključio da postoje odgovarajuće zaštitne mjere u pogledu zaštite osobnih podataka.

▼B

5. ►M1 Odstupajući od stavka 1., izvršni direktor može u propisno obrazloženim slučajevima odobriti prijenos ili kategoriju prijenosâ osobnih podataka nadležnom tijelu treće zemlje ili međunarodnoj organizaciji na pojedinačnoj osnovi ako je prijenos ili kategorija prijenosâ: ◄ (a) potreban da bi se zaštitili vitalni interesi ispitanika ili druge osobe; ▼M1 (b) potreban za zaštitu legitimnih interesa ispitanika; ▼B (c) ključan za sprječavanje neposredne i ozbiljne prijetnje javnoj sigurnosti države članice ili treće zemlje; (d) nužan u pojedinačnim slučajevima radi sprečavanja, istrage, otkrivanja ili progona kaznenih djela ili izvršavanja kaznenopravnih sankcija; ili (e) nužan u pojedinačnim slučajevima radi uspostave, izvršenja ili obrane zakonskog prava u vezi sa sprečavanjem, istragom, otkrivanjem ili progonom posebnog kaznenog djela ili izvršavanjem posebne kaznenopravne sankcije.

Osobni podaci ne prenose se ako izvršni direktor utvrdi da temeljna prava i slobode dotičnog ispitanika imaju prevagu nad javnim interesom u kontekstu prijenosa iz točaka (d) i (e).

Odstupanja se ne mogu primjenjivati na sustavne, masovne i strukturne prijenose.

6. Odstupajući od stavka 1. upravni odbor može, u dogovoru s Europskim nadzornikom za zaštitu podataka, za razdoblje koje nije dulje od godine dana, uz mogućnost produljenja, odobriti skup prijenosa u skladu sa stavkom 5. točkama od (a) do (e) vodeći računa o postojanju odgovarajućih jamstava u odnosu na zaštitu privatnosti i temeljnih prava i sloboda pojedinaca. Takvo odobrenje mora biti primjereno obrazloženo i dokumentirano.

7. Izvršni direktor što je prije moguće obavješćuje upravni odbor i Europskog nadzornika za zaštitu podataka o slučajevima u kojima je primijenjen stavak 5.

▼M1

8. Europol obavješćuje EDPS o kategorijama prijenosâ iz stavka 4.a točke (b). Ako se prijenos provodi u skladu sa stavkom 4.a ili stavkom 5., takav se prijenos dokumentira, a dokumentacija se na zahtjev stavlja na raspolaganje EDPS-u. Ta dokumentacija uključuje evidenciju datuma i vremena prijenosa te informacije o nadležnom tijelu navedenom u ovom članku, o obrazloženju prijenosa i o prenesenim osobnim podacima.

▼B

Članak 26.

Razmjene osobnih podataka s privatnim stranama

1. U mjeri u kojoj je to potrebno za obavljanje njegovih zadaća, Europol može obrađivati osobne podatke koji dolaze od pojedinaca pod uvjetom da su zaprimljeni putem: (a) nacionalne jedinice u skladu s nacionalnim pravom; (b) kontaktne točke treće zemlje ili međunarodne organizacije s kojom je Europol sklopio prije 1. svibnja 2017. sporazum o suradnji koji omogućuje razmjenu osobnih podataka u skladu s člankom 23. Odluke 2009/371/PUP; ili ▼M1 (c) tijela treće zemlje ili međunarodne organizacije, kako je navedeno u članku 25. stavku 1. točki (a), točki (b) ili točki (c) ili u članku 25. stavku 4.a.

2. Ako Europol prima osobne podatke izravno od privatnih strana, može obrađivati te podatke u skladu s člankom 18. kako bi utvrdio dotične nacionalne jedinice iz stavka 1. točke (a) ovog članka. Europol osobne podatke i sve relevantne rezultate obrade tih podataka koja je potrebna u svrhu utvrđivanja jurisdikcije odmah prosljeđuje dotičnim nacionalnim jedinicama. Europol može osobne podatke i relevantne rezultate obrade tih podataka koja je potrebna u svrhu utvrđivanja jurisdikcije u skladu s člankom 25. poslati dotičnim kontaktnim točkama i tijelima iz stavka 1. točaka (b) i (c) ovog članka. Ako Europol ne može utvrditi dotične nacionalne jedinice ili je već proslijedio relevantne osobne podatke svim utvrđenim odgovarajućim dotičnim nacionalnim jedinicama i ako nije moguće utvrditi dodatne dotične nacionalne jedinice, Europol te podatke briše, osim ako u roku od četiri mjeseca nakon slanja ili prijenosa dotična nacionalna jedinica, dotična kontaktna točka ili dotično tijelo Europolu ponovno dostavi osobne podatke u skladu s člankom 19. stavkom 1.

Kriteriji za utvrđivanje toga čini li nacionalna jedinica države članice poslovnog nastana relevantne privatne strane dotičnu nacionalnu jedinicu utvrđuju se u smjernicama iz članka 18. stavka 7.

▼M1

2.a Suradnja Europola s privatnim stranama ne smije dovoditi do udvostručivanja ni ometanja aktivnosti FOJ-eva država članica i ne smije se odnositi na informacije koje se moraju pružati FOJ-evima za potrebe Direktive (EU) 2015/849.

▼B

3. Nakon prijenosa osobnih podataka u skladu s ovim člankom stavkom 5. točkom (c) Europol može s tim u vezi primiti osobne podatke izravno od privatne strane, za koje ta privatna strana izjavi da joj je pravno dopušteno prenijeti ih u skladu s mjerodavnim pravom, s ciljem obrade takvih podataka radi obavljanja zadaće utvrđene u članku 4. stavku 1. točki (m).

▼M1

4. Ako Europol primi osobne podatke od privatne strane koja ima poslovni nastan u trećoj zemlji, te podatke i rezultate svoje analize i provjere tih podataka prosljeđuje samo državi članici ili dotičnoj trećoj zemlji kako je navedeno u članku 25. stavku 1. točki (a), točki (b) ili točki (c) ili u članku 25. stavku 4.a.

Ne dovodeći u pitanje prvi podstavak ovog stavka, Europol može prenijeti rezultate iz prvog podstavka ovog stavka dotičnoj trećoj zemlji na temelju članka 25. stavka 5. ili stavka 6.

5. Europol ne smije slati niti prenositi osobne podatke privatnim stranama, osim u sljedećim slučajevima i pod uvjetom da su takvo slanje ili takav prijenos strogo potrebni i razmjerni, što treba utvrditi na pojedinačnoj osnovi: (a) slanje ili prijenos nedvojbeno je u interesu ispitanika; (b) slanje ili prijenos strogo su potrebni u interesu sprečavanja predstojećeg počinjenja kaznenog djela, među ostalim i terorizma, koje je obuhvaćeno ciljevima Europola; (c) slanje ili prijenos javno dostupnih osobnih podataka strogo su potrebni za obavljanje zadaće iz članka 4. stavka 1. točke (m) i ispunjeni su sljedeći uvjeti: i. slanje ili prijenos odnose se na pojedinačan i poseban slučaj; ii. temeljna prava i slobode dotičnih ispitanika nemaju prednost pred javnim interesom zbog kojeg su slanje ili prijenos tih osobnih podataka u dotičnom slučaju potrebni; ili (d) slanje ili prijenos strogo su potrebni kako bi Europol tu privatnu stranu obavijestio o tome da na temelju primljenih informacija ne može utvrditi dotične nacionalne jedinice i ispunjeni su sljedeći uvjeti: i. slanje ili prijenos provode se nakon što se osobni podaci prime izravno od privatne strane u skladu sa stavkom 2.; ii. informacije koje nedostaju, na koje Europol može upućivati u svojim obavijestima, jasno su povezane s informacijama koje je ta privatna strana prethodno podijelila; iii. informacije koje nedostaju, na koje Europol može upućivati u svojim obavijestima, strogo su ograničene na ono što je potrebno kako bi Europol utvrdio dotične nacionalne jedinice. Slanje ili prijenos iz prvog podstavka ovog stavka podliježu svim ograničenjima navedenima na temelju članka 19. stavka 2. ili stavka 3. i njima se ne dovodi u pitanje članak 67.

6. S obzirom na stavak 5. točke (a), (b) i (d) ovog članka, ako dotična privatna strana nema poslovni nastan u Uniji ili u trećoj zemlji, kako je navedeno u članku 25. stavku 1. točki (a), točki (b) ili točki (c) ili u članku 25. stavku 4.a, izvršni direktor odobrava prijenos samo ako je on: (a) potreban za zaštitu životno važnih interesa dotičnog ispitanika ili druge osobe; (b) potreban za zaštitu legitimnih interesa dotičnog ispitanika; (c) ključan za sprečavanje neposredne i ozbiljne prijetnje javnoj sigurnosti države članice ili treće zemlje; (d) potreban u pojedinačnim slučajevima u svrhe sprečavanja, istrage, otkrivanja ili progona određenog kaznenog djela koje je obuhvaćeno ciljevima Europola; ili (e) potreban u pojedinačnim slučajevima radi uspostave, izvršenja ili obrane pravnih zahtjeva u vezi sa sprečavanjem, istragom, otkrivanjem ili progonom određenog kaznenog djela koje je obuhvaćeno ciljevima Europola.

Osobni podaci ne smiju se prenositi ako izvršni direktor utvrdi da temeljna prava i slobode dotičnog ispitanika imaju prednost pred javnim interesom zbog kojeg je potreban prijenos iz prvog podstavka točaka (d) i (e) ovog stavka.

▼M1

6.a Ne dovodeći u pitanje stavak 5. točke (a), (c) i (d) ovog članka i druge pravne akte Unije, prijenosi ili slanja osobnih podataka u skladu sa stavcima 5. i 6. ne smiju biti sustavni, masovni ni strukturni.

6.b Europol od država članica može putem njihovih nacionalnih jedinica zatražiti da u skladu s njihovim nacionalnim pravom pribave osobne podatke od privatnih strana koje imaju poslovni nastan ili pravnog zastupnika na njihovu državnom području, u svrhu dijeljenja tih podataka s Europolom. Takvi zahtjevi moraju biti obrazloženi i što precizniji. Takvi osobni podaci moraju biti što je moguće manje osjetljivi i strogo ograničeni na ono što je potrebno i razmjerno kako bi se Europolu omogućilo da utvrdi dotične nacionalne jedinice.

Neovisno o jurisdikciji država članica u pogledu određenog kaznenog djela, države članice osiguravaju da njihova nadležna tijela mogu obraditi zahtjeve iz prvog podstavka u skladu s njihovim nacionalnim pravom kako bi se Europolu pružile informacije koje su mu potrebne da bi utvrdio dotične nacionalne jedinice.

6.c Infrastruktura Europola može se upotrebljavati za razmjene između nadležnih tijela država članica i privatnih strana u skladu s odgovarajućim nacionalnim pravom. Te razmjene mogu obuhvaćati i kaznena djela koja nisu obuhvaćena ciljevima Europola.

Ako države članice upotrebljavaju infrastrukturu Europola za razmjenu osobnih podataka o kaznenim djelima obuhvaćenima ciljevima Europola, mogu Europolu odobriti pristup tim podacima.

Ako države članice upotrebljavaju infrastrukturu Europola za razmjenu osobnih podataka o kaznenim djelima koja nisu obuhvaćena ciljevima Europola, Europol nema pristup tim podacima i smatra se izvršiteljem obrade u skladu s člankom 87. Uredbe (EU) 2018/1725.

Europol procjenjuje sigurnosne rizike koje predstavlja dopuštanje upotrebe njegove infrastrukture privatnim stranama i, prema potrebi, provodi odgovarajuće preventivne i ublažavajuće mjere.

▼B

7. Europol osigurava vođenje detaljne evidencije o svim prijenosima osobnih podataka i razlozima dotičnih prijenosa u skladu s ovom Uredbom te na zahtjev njihovo priopćavanje Europskom nadzorniku za zaštitu podataka u skladu s člankom 40.

8. Ako osobni podaci koji su primljeni ili trebaju biti preneseni utječu na interese države članice, Europol bez odgode obavješćuje nacionalnu jedinicu dotične države članice.

▼M1 —————

▼M1

11. Europol za upravni odbor priprema godišnje izvješće o osobnim podacima razmijenjenima s privatnim stranama na temelju članaka 26., 26.a i 26.b na osnovi kvantitativnih i kvalitativnih kriterija za evaluaciju koje je utvrdio upravni odbor.

Godišnje izvješće uključuje posebne primjere koji pokazuju zašto su Europolovi zahtjevi u skladu sa stavkom 6.b ovog članka bili potrebni za ispunjavanje njegovih ciljeva i obavljanje njegovih zadaća.

U godišnjem izvješću uzimaju se u obzir obveze u pogledu diskrecije i povjerljivosti, a primjeri su anonimizirani u onoj mjeri u kojoj se odnose na osobne podatke.

Godišnje izvješće šalje se Europskom parlamentu, Vijeću, Komisiji i nacionalnim parlamentima.

Članak 26.a

Razmjena osobnih podataka s privatnim stranama u kriznim situacijama na internetu

1. U kriznim situacijama na internetu Europol može primati osobne podatke izravno od privatnih strana i obrađivati ih u skladu s člankom 18.

2. Ako Europol primi osobne podatke od privatne strane koja ima poslovni nastan u trećoj zemlji, prosljeđuje te podatke i rezultate svoje analize i provjere tih podataka samo državi članici ili dotičnoj trećoj zemlji, kako je navedeno u članku 25. stavku 1. točki (a), točki (b) ili točki (c) ili u članku 25. stavku 4.a.

Europol može prenijeti rezultate svoje analize i provjere podataka iz stavka 1. ovog članka dotičnoj trećoj zemlji na temelju članka 25. stavka 5. ili stavka 6.

3. Europol može slati ili prenositi osobne podatke privatnim stranama, na pojedinačnoj osnovi, podložno svim ograničenjima navedenima na temelju članka 19. stavka 2. ili stavka 3. i ne dovodeći u pitanje članak 67. ako su slanje ili prijenos takvih podataka strogo potrebni za rješavanje kriznih situacija na internetu, a temeljna prava i slobode dotičnih ispitanika nemaju prednost pred javnim interesom zbog kojeg su slanje ili prijenos tih osobnih podataka potrebni.

4. Ako dotična privatna strana nema poslovni nastan u Uniji ili u trećoj zemlji, kako je navedeno u članku 25. stavku 1. točki (a), točki (b) ili točki (c) ili u članku 25. stavku 4.a, za prijenos je potrebno odobrenje izvršnog direktora.

5. Europol pomaže, razmjenjuje informacije i surađuje s nadležnim tijelima država članica u pogledu slanja ili prijenosa osobnih podataka privatnim stranama u skladu sa stavkom 3. ili stavkom 4., osobito kako bi se izbjeglo udvostručivanje napora, poboljšala koordinacija i izbjeglo ometanje istraga u različitim državama članicama.

6. Europol od država članica može putem njihovih nacionalnih jedinica zatražiti da u skladu s njihovim nacionalnim pravom pribave osobne podatke od privatnih strana koje imaju poslovni nastan ili pravnog zastupnika na njihovu državnom području, u svrhu dijeljenja tih podataka s Europolom. Takvi zahtjevi moraju biti obrazloženi i što precizniji. Takvi osobni podaci moraju biti što je moguće manje osjetljivi i strogo ograničeni na ono što je potrebno i razmjerno kako bi se Europolu omogućilo da pruži potporu državama članicama pri rješavanju kriznih situacija na internetu.

Neovisno o jurisdikciji država članica u pogledu širenja sadržaja u vezi s kojim Europol zahtijeva osobne podatke, države članice osiguravaju da njihova nadležna tijela mogu obrađivati zahtjeve iz prvog podstavka u skladu sa svojim nacionalnim pravom kako bi se Europolu pružile informacije koje su mu potrebne da bi postigao svoje ciljeve.

7. Europol osigurava da se o svim prijenosima osobnih podataka i razlozima za te prijenose vodi detaljna evidencija u skladu s ovom Uredbom. Na zahtjev EDPS-a Europol stavlja tu evidenciju na raspolaganje EDPS-u na temelju članka 39.a.

8. Ako osobni podaci koji su primljeni ili trebaju biti preneseni utječu na interese države članice, Europol odmah obavješćuje nacionalnu jedinicu dotične države članice.

Članak 26.b

Razmjena osobnih podataka s privatnim stranama radi borbe protiv širenja, na internetu, internetskog materijala koji sadržava seksualno zlostavljanje djece

1. Europol može primati osobne podatke izravno od privatnih strana i obrađivati ih u skladu s člankom 18. radi borbe protiv širenja, na internetu, internetskog materijala koji sadržava seksualno zlostavljanje djece, kako je navedeno u članku 4. stavku 1. točki (y).

2. Ako Europol primi osobne podatke od privatne strane koja ima poslovni nastan u trećoj zemlji, prosljeđuje te podatke i rezultate svoje analize i provjere tih podataka samo državi članici ili dotičnoj trećoj zemlji, kako je navedeno u članku 25. stavku 1. točki (a), točki (b) ili točki (c) ili u članku 25. stavku 4.a.

Europol može prenijeti rezultate svoje analize i provjere podataka iz prvog podstavka ovoga stavka dotičnoj trećoj zemlji na temelju članka 25. stavka 5. ili stavka 6.

3. Europol može slati ili prenositi osobne podatke privatnim stranama, na pojedinačnoj osnovi, podložno svim ograničenjima navedenima na temelju članka 19. stavka 2. ili stavka 3. i ne dovodeći u pitanje članak 67. ako su slanje ili prijenos takvih podataka strogo potrebni radi borbe protiv širenja, na internetu, internetskog materijala koji sadržava seksualno zlostavljanje djece, kako je navedeno u članku 4. stavku 1. točki (y), a temeljna prava i slobode dotičnih ispitanika nemaju prednost pred javnim interesom zbog kojeg su slanje ili prijenos tih osobnih podataka potrebni.

4. Ako dotična privatna strana nema poslovni nastan u Uniji ili u trećoj zemlji, kako je navedeno u članku 25. stavku 1. točki (a), točki (b) ili točki (c) ili u članku 25. stavku 4.a, za prijenos je potrebno odobrenje izvršnog direktora.

5. Europol pomaže, razmjenjuje informacije i surađuje s nadležnim tijelima država članica u pogledu slanja ili prijenosa osobnih podataka privatnim stranama u skladu sa stavkom 3. ili stavkom 4., osobito kako bi se izbjeglo udvostručivanje napora, poboljšala koordinacija i izbjeglo ometanje istraga u različitim državama članicama.

6. Europol od država članica može putem njihovih nacionalnih jedinica zatražiti da u skladu s njihovim nacionalnim pravom pribave osobne podatke od privatnih strana koje imaju poslovni nastan ili pravnog zastupnika na njihovu državnom području, u svrhu dijeljenja tih podataka s Europolom. Takvi zahtjevi moraju biti obrazloženi i što precizniji. Takvi osobni podaci moraju biti što je moguće manje osjetljivi i strogo ograničeni na ono što je potrebno i razmjerno kako bi se Europolu omogućilo da se bori protiv širenja, na internetu, internetskog materijala koji sadržava seksualno zlostavljanje djece, kako je navedeno u članku 4. stavku 1. točki (y).

Neovisno o jurisdikciji država članica u pogledu širenja sadržaja u vezi s kojim Europol zahtijeva osobne podatke, države članice osiguravaju da nadležna tijela država članica mogu obrađivati zahtjeve iz prvog podstavka u skladu s njihovim nacionalnim pravom kako bi se Europolu pružile informacije koje su mu potrebne da bi postigao svoje ciljeve.

7. Europol osigurava da se o svim prijenosima osobnih podataka i razlozima za te prijenose vodi detaljna evidencija u skladu s ovom Uredbom. Na zahtjev EDPS-a Europol stavlja tu evidenciju na raspolaganje EDPS-u na temelju članka 39.a.

8. Ako osobni podaci koji su primljeni ili se trebaju prenijeti utječu na interese neke države članice, Europol odmah obavješćuje nacionalnu jedinicu dotične države članice.

▼B

Članak 27.

Informacije od privatnih osoba

▼M1

1. Ako je to potrebno radi izvršavanja njegovih zadaća, Europol može primati i obrađivati informacije koje dolaze od privatnih osoba.

Osobne podatke koji dolaze od privatnih osoba Europol obrađuje samo ako su oni primljeni putem:

(a) nacionalne jedinice u skladu s nacionalnim pravom;

(b) kontaktne točke treće zemlje ili međunarodne organizacije na temelju članka 25. stavka 1. točke (c); ili

(c) tijela treće zemlje ili međunarodne organizacije, kako ja navedeno u članku 25. stavku 1. točki (a) ili točki (b) ili u članku 25. stavku 4.a.

2. Ako Europol primi informacije, uključujući osobne podatke, od privatne osobe koja boravi u trećoj zemlji osim one iz članka 25. stavka 1. točke (a) ili točke (b) ili iz članka 25. stavka 4.a, Europol te informacije prosljeđuje samo državi članici ili toj trećoj zemlji.

▼B

3. Ako primljeni osobni podaci utječu na interese neke države članice, Europol bez odgode obavješćuje nacionalnu jedinicu dotične države članice.

4. Europol ne stupa u kontakt s privatnim osobama radi prikupljanja informacija.

5. Ne dovodeći u pitanje članke 36. i 37., Europol ne smije prenositi osobne podatke privatnim osobama.







POGLAVLJE VI.

▼M1

ZAŠTITA PODATAKA

▼M1

Članak 27.a

Obrada osobnih podataka koju provodi Europol

1. Ne dovodeći u pitanje ovu Uredbu, članak 3. i poglavlje IX. Uredbe (EU) 2018/1725 primjenjuju se na obradu osobnih podataka koju provodi Europol.

Uredba (EU) 2018/1725, osim njezina poglavlja IX., primjenjuje se na obradu administrativnih osobnih podataka koju provodi Europol.

2. Upućivanja na „osobne podatke” u ovoj Uredbi tumače se kao upućivanja na „operativne osobne podatke” kako su definirani u članku 3. točki 2. Uredbe (EU) 2018/1725, osim ako je drukčije predviđeno u ovoj Uredbi.

3. Upravni odbor donosi pravila za određivanje rokova za pohranu administrativnih osobnih podataka.

▼M1 —————

▼B

Članak 29.

Procjena pouzdanosti izvora i točnosti informacija

1. Pouzdanost izvora informacija koje potječu iz države članice procjenjuje koliko je to moguće država članica koja šalje informacije, pri čemu upotrebljava sljedeće oznake za ocjenu izvora: (A): kada ne postoji sumnja u vjerodostojnost, pouzdanost i mjerodavnost izvora ili ako informacije pruža izvor koji se u svim slučajevima pokazao kao pouzdan; (B): ako informacije pruža izvor koji se u većini slučajeva pokazao kao pouzdan; (C): ako informacije pruža izvor koji se u većini slučajeva pokazao kao nepouzdan; (X): kada se pouzdanost izvora ne može procijeniti.

2. Točnost informacija koje potječu iz države članice procjenjuje koliko je to moguće država članica koja šalje informacije, pri čemu upotrebljava sljedeće oznake za ocjenu informacija: (1): informacije u čiju se točnost ne sumnja; (2): informacije osobno poznate izvoru, ali ne i osobno poznate službeniku koji ih prosljeđuje; (3): informacije osobno nepoznate izvoru, ali potvrđene drugim već zabilježenim informacijama; (4): informacije osobno nepoznate izvoru koje se ne mogu potvrditi.

3. Kada Europol na temelju informacija koje već posjeduje zaključi da je potrebno ispraviti procjenu iz stavka 1. ili 2., on o tome obavješćuje dotičnu državu članicu i traži postizanje dogovora oko izmjene procjene. Europol ne mijenja procjenu bez takva dogovora.

4. Kada Europol primi informacije od države članice bez procjene u skladu sa stavcima 1. ili 2., nastoji procijeniti pouzdanost izvora ili točnost informacija na osnovi informacija koje već posjeduje. Procjena određenih podataka i informacija odvija se u dogovoru s državom članicom koja šalje podatke. Država članica također se može načelno dogovoriti s Europolom o procjeni određenih vrsta podataka i naznačenih izvora. Ako se u određenom slučaju ne postigne dogovor, ili dogovor općenito ne postoji, Europol procjenjuje informacije ili podatke i takvim informacijama ili podacima dodjeljuje oznake ocjene (X) i (4) iz stavka 1. odnosno 2.

5. Ovaj se članak primjenjuje mutatis mutandis kada Europol primi podatke ili informacije od tijela Unije, treće zemlje, međunarodne organizacije ili privatne strane.

6. Informacije iz javno dostupnih izvora procjenjuje Europol koristeći se oznakama ocjena navedenima u stavcima 1. i 2.

7. Ako su informacije rezultat analize Europola prilikom obavljanja njegovih zadaća, Europol procjenjuje te informacije u skladu s ovim člankom i u dogovoru s državama članicama koje sudjeluju u analizi.

Članak 30.

Obrada posebnih kategorija osobnih podataka i različitih kategorija ispitanikâ

1. Obrada osobnih podataka u pogledu žrtava kaznenih djela, svjedoka ili drugih osoba koje mogu pružiti informacije o kaznenim djelima ili u pogledu osoba mlađih od 18 godina dopuštena je ako je to izričito nužno i razmjerno radi sprečavanja ili suzbijanja kriminaliteta koji potpada pod ciljeve Europola.

2. ►M1 ◄ Zabranjeno je odabirati određene skupine osoba isključivo na temelju tih osobnih podataka. Obrada osobnih podataka automatiziranim ili drugim načinima kojima se otkriva rasno ili etničko podrijetlo, politički stavovi, vjerska ili filozofska uvjerenja ili članstvo u sindikatu te obrada genetskih podataka, biometrijskih podataka za potrebe jedinstvene identifikacije fizičke osobe ili podataka o zdravlju ili spolnom životu ili seksualnoj orijentaciji fizičke osobe dopuštena je samo ako je to strogo potrebno i razmjerno za potrebe istraživačkih i inovacijskih projekata na temelju članka 33.a i za operativne potrebe, u okviru ciljeva Europola, i samo za sprečavanje ili suzbijanje kaznenih djela obuhvaćenih ciljevima Europola. Takva obrada također podliježe odgovarajućim zaštitnim mjerama u pogledu prava i sloboda ispitanika utvrđenima u ovoj Uredbi te je, osim u slučaju biometrijskih podataka koji se obrađuju za potrebe jedinstvene identifikacije fizičke osobe, dopuštena samo ako se tim podacima dopunjuju drugi osobni podaci koje obrađuje Europol.Zabranjeno je odabirati određene skupine osoba isključivo na temelju tih osobnih podataka.

▼M1

2.a Službenika za zaštitu podataka obavješćuje se bez nepotrebne odgode u slučaju obrade osobnih podataka na temelju ovog članka.

▼M1

3. Samo Europol ima izravan pristup osobnim podacima iz stavaka 1. i 2. Izvršni direktor propisno ovlašćuje ograničeni broj članova osoblja Europola za takav pristup ako je to potrebno za obavljanje njihovih zadaća.

Neovisno o prvom podstavku, ako je članovima osoblja nadležnih tijela država članica ili agencija Unije osnovanih na temelju glave V. UFEU-a potrebno dodijeliti izravan pristup osobnim podacima za obavljanje njihovih zadaća, u slučajevima predviđenima u članku 20. stavku 1. i stavku 2.a ove Uredbe, ili za istraživačke i inovacijske projekte u skladu s člankom 33.a stavkom 2. točkom (d) ove Uredbe, izvršni direktor propisno ovlašćuje ograničeni broj tih članova osoblja za taj pristup.

▼M1 —————

▼M1

5. Osobni podaci iz stavaka 1. i 2. ne šalju se državama članicama ili tijelima Unije niti se prenose trećim zemljama ili međunarodnim organizacijama, osim ako se takvo slanje ili prijenos zahtijevaju na temelju prava Unije ili su strogo potrebni i razmjerni u pojedinačnim slučajevima koji se odnose na kaznena djela obuhvaćena ciljevima Europola i u skladu s poglavljem V.

▼B

6. Europol svake godine Europskom nadzorniku za zaštitu podataka dostavlja statistički pregled svih osobnih podataka iz stavka 2. koje je obradio.

Članak 31.

Rokovi za pohranjivanje i brisanje osobnih podataka

1. Osobne podatke koje obrađuje Europol pohranjuje samo onoliko dugo koliko je potrebno i razmjerno za svrhe radi kojih se podaci obrađuju.

2. Europol u svim slučajevima preispituje potrebu za daljnjim pohranjivanjem najkasnije tri godine od početka obrade osobnih podataka. Ako je daljnje pohranjivanje još uvijek nužno radi obavljanja njegovih zadaća, Europol može odlučiti o daljnjem pohranjivanju osobnih podataka do sljedećeg preispitivanja koje se obavlja nakon dodatnog razdoblja od tri godine. Razlozi za daljnje pohranjivanje opravdavaju se i bilježe. Ako se ne donese odluka o daljnjem pohranjivanju osobnih podataka, ti se podaci automatski brišu nakon tri godine.

3. Ako su osobni podaci iz članka 30. stavaka 1. i 2. pohranjeni dulje od pet godina, o tome se obavješćuje Europski nadzornik za zaštitu podataka.

4. Kada država članica, tijelo Unije, treća zemlja ili međunarodna organizacija u trenutku prijenosa u skladu s člankom 19. stavkom 2. naznače ograničenja u pogledu ranijeg brisanja ili uništenja osobnih podataka, Europol briše osobne podatke u skladu s tim ograničenjima. Ako se daljnje pohranjivanje podataka smatra nužnim, na temelju informacija koje su opsežnije od onih koje posjeduje pružatelj podataka, za obavljanje zadaća Europola, Europol traži odobrenje pružatelja podataka da nastavi čuvati podatke i pruža obrazloženje tog zahtjeva.

5. Kada država članica, tijelo Unije, treća zemlja ili međunarodna organizacija iz vlastitih datoteka izbrišu osobne podatke pružene Europolu, o tome obavješćuju Europol. Europol briše podatke osim ako se daljnje pohranjivanje smatra nužnim, na temelju informacija koje su opsežnije od onih koje posjeduje pružatelj podataka, za obavljanje zadaća Europola. Europol obavješćuje pružatelja podataka o daljnjem pohranjivanju takvih podataka i pruža opravdanje za takvu produljenu pohranu.

6. Osobni podaci ne brišu se ako: (a) bi to štetilo interesima ispitanika kojem je potrebna zaštita. U takvim slučajevima podacima se koristi samo uz izričit i pisani pristanak ispitanika; (b) njihovu točnost ospori ispitanik, i to u razdoblju koje državama članicama ili Europolu, po potrebi, omogućava provjeru točnosti podataka; (c) moraju biti sačuvani kao dokaz ili radi uspostavljanja, izvršenja ili obrane pravnih zahtjeva; ili (d) se ispitanik protivi njihovu brisanju i umjesto toga traži njihovo ograničeno korištenje.

▼M1

Članak 32.

Sigurnost obrade

Europol, u skladu s člankom 91. Uredbe (EU) 2018/1725, i države članice, u skladu s člankom 29. Direktive (EU) 2016/680, uspostavljaju mehanizme kako bi se osiguralo da se sigurnosne mjere uzimaju u obzir i izvan granica informacijskog sustava.

▼M1 —————

▼M1

Članak 33.a

Obrada osobnih podataka za istraživanja i inovacije

1. Europol može obrađivati osobne podatke za potrebe svojih istraživačkih i inovacijskih projekata ako je obrada tih osobnih podataka: (a) strogo potrebna i propisno obrazložena za postizanje ciljeva dotičnog projekta; (b) u pogledu posebnih kategorija osobnih podataka, strogo potrebna te podložno odgovarajućim zaštitnim mjerama, koje mogu uključivati pseudonimizaciju.

Obrada osobnih podataka koju provodi Europol u kontekstu istraživačkih i inovacijskih projekata temelji se na načelima transparentnosti, objašnjivosti, pravednosti i odgovornosti.

2. Ne dovodeći u pitanje stavak 1., na obradu podataka koja se provodi u kontekstu Europolovih istraživačkih i inovacijskih projekata primjenjuju se sljedeće zaštitne mjere: (a) za svaki istraživački i inovacijski projekt potrebno je prethodno odobrenje izvršnog direktora, uz savjetovanje sa službenikom za zaštitu podataka i službenikom za temeljna prava, na temelju: i. opisa ciljeva projekta i objašnjenja načina na koji projekt pomaže Europolu ili nadležnim tijelima država članica u njihovim zadaćama; ii. opisa predviđene aktivnosti obrade, u kojem se navode ciljevi, opseg i trajanje obrade te potreba za obradom osobnih podataka i razmjernost obrade, primjerice za istraživanje i ispitivanje inovativnih tehnoloških rješenja i osiguravanje točnosti rezultata projekta; iii. opisa kategorija osobnih podataka koji će se obrađivati; iv. procjene usklađenosti s načelima zaštite podataka utvrđenima u članku 71. Uredbe (EU) 2018/1725, rokova za pohranu i uvjetâ za pristup osobnim podacima; te v. procjene učinka na zaštitu podataka, uključujući rizike za prava i slobode ispitanikâ, rizik od bilo kakve pristranosti u osobnim podacima koji će se upotrebljavati za samoučenje algoritama i u ishodu obrade te mjere predviđene za otklanjanje tih rizika i izbjegavanje kršenja temeljnih prava; (b) prije pokretanja projekta obavješćuje se EDPS; (c) prije pokretanja projekta provodi se savjetovanje s upravnim odborom ili ga se o tome obavješćuje, u skladu sa smjernicama iz članka 18. stavka 7.; (d) svi osobni podaci koji se obrađuju u kontekstu projekta: i. privremeno se kopiraju u odvojeno, izolirano i zaštićeno okruženje za obradu podataka u okviru Europola, isključivo u svrhu provedbe tog projekta; ii. pristup tim podacima imaju samo posebno ovlašteni članovi osoblja Europola u skladu s člankom 30. stavkom 3. ove Uredbe te, podložno tehničkim sigurnosnim mjerama, posebno ovlašteni članovi osoblja nadležnih tijela država članica i agencija Unije osnovanih na temelju glave V. UFEU-a; iii. ne smiju se slati niti prenositi; iv. ne smiju dovesti do mjera ni odluka koje utječu na ispitanike kao rezultat njihove obrade; v. brišu se nakon završetka projekta ili isteka roka za pohranu osobnih podataka u skladu s člankom 31.; (e) zapisi o obradi osobnih podataka u kontekstu projekta čuvaju se do dvije godine nakon završetka projekta, isključivo u svrhu provjere točnosti ishoda obrade podataka i samo onoliko dugo koliko je potrebno radi te provjere.

3. Upravni odbor u obvezujućem dokumentu utvrđuje opće područje primjene za istraživačke i inovacijske projekte. Takav dokument ažurira se prema potrebi i stavlja na raspolaganje EDPS-u za potrebe nadzora koji on provodi.

4. Europol čuva dokument koji sadržava detaljan opis procesa i razlogâ za samoučenje, ispitivanje i potvrdu algoritama kako bi se osigurala transparentnost procesa i algoritama, uključujući njihovu usklađenost sa zaštitnim mjerama predviđenima u ovom članku, i kako bi se omogućila provjera točnosti rezultata koji se zasnivaju na upotrebi takvih algoritama. Europol na zahtjev stavlja na raspolaganje taj dokument zainteresiranim stranama, među ostalim i državama članicama te JPSG-u.

5. Ako je osobne podatke koji se trebaju obrađivati za istraživački i inovacijski projekt pružila država članica, tijelo Unije, treća zemlja ili međunarodna organizacija, Europol traži privolu pružatelja podataka u skladu s člankom 19. stavkom 2., osim ako je pružatelj podataka dao svoje prethodno odobrenje za takvu obradu za potrebe istraživačkih i inovacijskih projekata, općenito ili pod posebnim uvjetima.

Europol ne obrađuje podatke za istraživačke i inovacijske projekte bez privole pružatelja podataka. Ta se privola može povući u bilo kojem trenutku.

▼B

Članak 34.

Obavještavanje dotičnih nadležnih tijela o kršenju osobnih podataka

▼M1

1. Ne dovodeći u pitanje članak 92. Uredbe (EU) 2018/1725, u slučaju kršenja osobnih podataka Europol o tom kršenju obavješćuje nadležna tijela dotičnih država članica bez nepotrebne odgode, u skladu s člankom 7. stavkom 5. ove Uredbe, i dotičnog pružatelja podataka, osim ako nije vjerojatno da će to kršenje osobnih podataka prouzročiti rizik za prava i slobode fizičkih osoba.

▼B

2. U obavijesti iz stavka 1. mora se barem: (a) opisati prirodu kršenja osobnih podataka što obuhvaća, ako je moguće i prema potrebi, kategorije i broj ispitanikâ o kojima je riječ te kategorije i broj evidencija podataka o kojima je riječ; (b) opisati moguće posljedice kršenja osobnih podataka; (c) opisati mjere koje je Europol predložio ili poduzeo kao odgovor na kršenje osobnih podataka; i (d) prema potrebi, preporučiti mjere za smanjivanje mogućih štetnih posljedica kršenja osobnih podataka.

▼M1 —————

▼B

Članak 35.

Obavještavanje ispitanika o kršenju osobnih podataka

▼M1 —————

▼M1

3. Ne dovodeći u pitanje članak 93. Uredbe (EU) 2018/1725, ako nema podatke za kontakt dotičnog ispitanika, Europol zahtijeva od pružatelja podataka da o kršenju osobnih podataka obavijesti dotičnog ispitanika i da obavijesti Europol o donesenoj odluci. Države članice koje pružaju podatke obavješćuju dotičnog ispitanika o kršenju osobnih podataka u skladu sa svojim nacionalnim p